text:
Tizi Wezzu
Tizi Wezzu d tamdint deg usammer acerqi n Tamurt n leqbayel. Tikwal sawalen-as medden Tamnaṭṭ n Tizi Wezzu am wakken ad xedmen tamezla ɣef tamaneɣt-is Tamdint n Tizi Wezzu.
Agbur
Asideg (timella)[ẓreg | ẓreg aɣbalu]
Aẓar n wawal[ẓreg | ẓreg aɣbalu]
Tizi Wezzu d awal id yussan deg tejeǧǧigt azezzu, anda ass agi llant kra n tuddar is yessawalen Tizi Uzezzu, d'acu tugett n imezdaɣ tmurt n leqbayel ssawalen as Tizi Wezzu. Ass-a deg lkaɣedḍ nettarutt Tizi Wezzu s teqbaylit , Tizi ouzou s tefransist.
Tarakalt[ẓreg | ẓreg aɣbalu]
Tizi Wezzu tezga azal n 70 km ɣef rrif n yilel agrakal (lebher) akk-d wazal n 60 km seg Bgayet; ɣef tlisa-s ad nef seg usammer Tubiret (80 km), ɣef wegmuɣ Bgayet, Bumerdas ɣef utaram.
S Tajumma n azal n 2.958 km2 tawilayet n Tizi Wezzu tella yiwet seg timnaḍin i meqren deg tmurt n leqbayel. Aḥric ameqran n waman ttassen seg idurar n Ǧerǧer uqbel n ucercer-nsen ɣef wasif n Sbaɛu; llan deg-s watas n tifrawin am uggug n Teqṣebt (160 imelyaren n m3).
Tizi Wezzu tesɛa azal n 1.222.334 n imezdaɣ (leḥṣab n 2005) s tajumma n 2958 km²; ɣef wagi tella yiwet n temnatt yesɛan azal meqqren deg Tefriqt ugafa.
Tamdint n Tezi Wezzu d tamaneɣt n temnatt i tella; 120 000 n imezdaɣ i ɣur-es (tesɛa).
Timdinin timeqranin n twilayt n Tizi Wezzu:
- 1 Temdint n Tizi Wezzu
- 2 Larebɛa n At Yiraten
- 3 Aṣqif n Ṭmana
- 4 Iɛeẓẓugen
- 5 Draɛ Ben Xedda
- 7 Tigzirt
Tiɣiwanin n Tizi Wezzu[ẓreg | ẓreg aɣbalu]
Llant 67 (seddist sa) n tiɣiwanin deg twilayt n Tizi Wezzu
- At Yeḥya
- At Bu Yusef
- Aqbil
- Aṣqif n Ṭmana
- Iferḥunen
- At Yillilten
- Imsuḥal
- Buzegan
- At Ziki
- Illulen Umalu
- At Yeǧǧer
- Iɛeẓẓugen
- Iɛekkuren
- Ifiɣa
- Friḥa
- Iɣil N Zekri
- Aẓeffun
- At Cafaɛ
- Aɣrib
- Aqerru
- Tigzirt
- Iflisen
- Mizrana
- Makuda
- Bujima
- At Wagnun
- Timizar
- At Ɛisa Mimun
- Tizi Raced
- At Umalu
- Meqlaɛ
- At Xlili
- Swamaɛ
- Larbɛa N At Yiraten
- At Aggwaca
- Irǧen
- At Yanni
- Iɛeṭṭafen
- Ibudraren
- At Wasif
- At Bu Mahdi
- At Tudert
- Iwaḍiyen
- At-Bu-Waddu
- Agni-n-Yeɣran
- Tizi n Tlata
- At Dwala
- At Ɛisi
- At Maḥmud
- At Zmenzer
- Imaɛtuqen
- Suq Letnin
- Tacentirt
- Azaɣar
- Frikat
- At Yeḥya Yusef
- Tizi Ɣennif
- Imkiren
- Draɛ Ben Xedda
- Tadmayt
- Sidi Neɛman
- Tirmitin
- Buɣni
- At Bu Yusef
- Bunuḥ
- Amecras
- Tizi Wezzu
Igemmamen n Tizi Wezzu (Lḥumet)[ẓreg | ẓreg aɣbalu]
Ad naf aṭas n yegmamen di Tizi Wezzu, maca llan kra deg-sen i yettwasnen s aṭas.
- Annar Amellal
- Bastos
- Buxalfa, deg utaram
- Buɛziz
- Ldecra (Tizi Ufella : Adewwar Balwa).
- Lkadi neɣ Likadi
- Lemedduḥa
- Les Bâtiments Bleus
- Les Genêts
- Ǧerǧer ( Le Djurdjura s trumit)
- Les Tours-Villa
- Medduḥa
- Tamdint neɣ La Ville neɣ Lbilaǧ am i wumi qqaren zik Tizi Talemmast
- Tarzan
- Tala Ɛellam
Tuddar n tɣiwant n Tizi Wezzu[ẓreg | ẓreg aɣbalu]
- Buhinun
- Tala Menṣur
- Buxalfa
- Asif At Ɛisi (Lwad Ɛisi)
- Ssix Umeddur
- Aklan n Cemlal
- Irahalen
- Tazmalt
- Tazmalt n Lkaf
- Timizar Leɣbar
- Ireǧǧawen n Lbur
- Ireǧǧawen n Tect
- Tala Ɛetman, tixelǧatin-is : Tazmalt N Wadda , Taddart Ufella, Iɣil Ufella d La Cité
- Ibetrunen : Tasadurt, Iqemmuden, Iɣil Uberwaq et Taddart Ufella.
- Iḥesnawen, : Leɛzib n Ḥmed, At Leḥsen, At Menṣur, Taddart Tameqqrant d Taɛezibt.
Amezruy[ẓreg | ẓreg aɣbalu]
Seg taglest Tizi Wezzu tella daymen tettwazdeɣ s imaziɣen am isbeggen yisemis, imi deg tutlayt n leqbayel Tizi Wezzu d asemlili i d tella, deg yiwen ufus tizi, deg wayeḍ azzu; ini n uwraɣ (ddheb)akk-d ccbaḥa i dehcen n tizi, yiwet n tama ɣef tayeḍ, tazmert agi i ixelqen ayen icebḥen Tizi Wezzu.
Ulac ayen i d-iqqimen seg umezruy atrar n Tizi Wezzu, anagar kra n lebni (usali) deg ukud n Irumaniyen. Deg ukud atrar ad nef yiwen wemkan i yesɛan kra n texxamin seg lweqt n Iturkiyen; amkan agi yefka-d talalit i wmarci n Samass (sebt) akk-d yiwet temdint (teɣremt) tamectuht, tella ar tura yiwet tiɣremt deg At Yiraten (azal n 25 km seg Tizi) i ttwabnan deg 1850 deg ukud n Taslekt Tafransist; tamdint agi tuɣal-ed teɣremt n Tizi Wezzu n tura.
Tadamsa[ẓreg | ẓreg aɣbalu]
Tadamsa n Tizi Wezzu tettwaḥkem s tlata n igzumen ixelqen idrimen merra n tamnaṭṭ:
Tamerrit (tourisme)[ẓreg | ẓreg aɣbalu]
Idurar n Ǧerǧer akk-d leǧwahi-nsen llan d aɣbalu n tmerrit ameqran deg tamnaṭṭ n Tizi Wezzu imi yal aseggas ilulufen n lɣaci temsafren ɣur-es iwakken ad sɛedin lweqt n ustaɛfu-nsen; Taddart n Tala n Yilef akk-d Tigejda d imukan i iɛejben aṭas n lɣaci deg lweqt n Skii.
Imukan n taɣedweft: Ixerban n Rruman: Tigzirt (Iomnium), Taqṣebt (Rusupisir), Aẓeffun (Rosazu). Rrif n lebḥer (taftist) d ayen i ijebbden daɣen aṭas n medden di tamurt merra.
Tamguri[ẓreg | ẓreg aɣbalu]
Tella yiwet temguri tamectuḥt deg Tizi Wezzu lameɛna ur tesɛi ara tazmart meqqren ad teqneɛ aḥwaǧ n lɣaci ines.
Wigi d timetti meqqren deg Tizi Wezzu:
Tafellaḥt (Ager)[ẓreg | ẓreg aɣbalu]
Tafellaḥt (ager) mazal tella d agzum ameqran deg tudert n imezdaɣ n Tizi Wezzu am afares n zzit n uzemmur, tabexsist, tizurin atg.
Asegmi[ẓreg | ẓreg aɣbalu]
Tizi Wezzu d amkan anda tella yiwet tesdawit i meqqren deg tmurt, tasdawit n Lmulud at Maɛemer; 28,305 n inelmaden.
Aḥric ameqran n imezdaɣ n Tizi Wezzu ttmeslayen s Tamaziɣt (tutlayt n wegdud) akk-d tafransist (tutlayt tis snat).
Addal[ẓreg | ẓreg aɣbalu]
Ddabex d addal amezwaru deg tmurt n imaziɣen akken daɣen i yella deg Tizi Wezzu imi Aneɣlam n ddabex n Tizi Wezzu, Jeunesse Sportive de Kabylie neɣ JSK, d yiwen n wesrir yettwasnen deg Tefriqt merra.
Tizmilin[ẓreg | ẓreg aɣbalu]
Iseddagen & Izdayen Iberraniyen[ẓreg | ẓreg aɣbalu]
- Pages with script errors
- Pages with malformed coordinate tags
- Coordinates on Wikidata
- Infobox Adutaẓunt tudbilt - Amagrad s tamaḍlasideg war takarḍa
- Tajumma n taɣiwant taqbaylit ur sɛan ara umel
- Awwur:Tafriqt/Imagraden iqqenen
- Awwur:Amdal amaziɣ/Imagraden iqqenen
- Awwur:Lezzayer/Imagraden iqqenen
- Tawilayt n Tizi Uzzu
- Timdinin


c: text/html

text:
Winna yeḍmee azekka ad tbeddel yir targit fell-as. ZiY yeYleḍ di leḥsab-is, acku mazal yeṭṭafar lexyal n win iḥemmel am tayri-s. Atan ihi teckunteḍ deg-s yir targit am innijel izedYen tamazirt yeqqimen d asuki.
Tamurt-agi tuYal d lbuṛ. Yal tikelt ara neḍmee tufYa Yer luḍa, ad aY-d-imager yiwen ugejdur yettYumun fell-aY tafat. Akken i as-yenna winna n zzman: »Yiwen yeYli-d wefwad-is, wayeḍ yeqqar: « Awi-d ad skenffeY « .
Ma d tifranin teddunt-d Ay Aqbayli, tudert i tmurt n yeqbayliyen! D tin i d tamurt n tugdut. Atan At ufella ṭṭfen deg wawal-nnsen akken ad seeddin tifranin-nnsen ara aY-yerren kra n iseggasen Yer deffir.
At Ufella swejden-d lbuṭ i tagara n wamber-agi, ass-nni kra ur iferru ad qqimen kan deg libuṭ. Aqbayli-nni yugi tifranin agi. Ma d At ufella, nejmaeen msersen, mqalaeen. Γef iqerra-nnsen d win akken yesselḥan tamurt s lbaṭel iseggasen-aya ara ittḍebbiren Yef wid ara yiselhun tiYiwanin.
D acu-t ubaxix-agi? Tamurt-agi tleḥḥu Yef uqerruy-is. D ayen ifuk ṣṣwab imi d winna ara yiḍebren Yef tamurt n yeqbayliyen; fran-tt Yef iqerra-nneY, ad bḍun wagar-asen tizeYwa n tYiwanin anda i d-yettlal yal lɛar. Aqbayli-nni, yefra-tt d yiman-is. Yeẓra ur d-ttili ara tifrat i wayen i t-yuYen si Lezzayer tamanaɣt.
Aka i d irgazen yettmeyyizen, ttxemmimen ttafen-d tifrat! Tifrat, atta-n di tmurt n yeqbayliyen. Uqbel tifranin, neY mbaed tifranin, Aqbayli yeẓra d acu ara d-ilalen? Tikerkas d texnanasin…d lbaṭel!
Ammer d Aqbayli-nni n lḥer i d-iḍḍer wawal ur nkennun ur nettruẓ, ad yefk akk ayen Ylayen fell-as akken ad yemḥu lbaṭel! Neẓra akk d acu i d-iḍerrun di tmurt n yeqbayliyen. Mačči d yiwet, ad tt-id-ibder wemdan.
Aqbayli yeẓra tamurt laqen-as yergazen, ilaq-as wegdud, tlaq-as tutlayt, tilelli akked tugdut uqbel kulci.
Ayagi i yeǧǧan Aqbayli yuḍen seg wayen yettwali. Yettwali imdanen ttazalen deffir leḥkem amesbaṭli.
Wid-nni yekkan yid-sen qeblen tamurt-agi ad telḥu Yef yiwen n uḍar.
Crif WanuYi

robotstxt: allowed

filter: keep


text:
Melmi i d-ihegga udabu timlilit akken ad yerr leqder d wazal i Yeqbayliyen neɣ i Yimaziɣen i d-ineǧren targa n talwit, n tlelli akked leqder ɣer yimdanen i umaḍal? Melmi i nesla s imḍebren bedren-d awal ɣef Saint Ugustin neɣ wid i t-yecban? Irgazen nneɣ acḥal aya tuɣal fell-asen teblaṭ. Wissen amek teḍra d uzekka n Masensen akked win n Yugurten?
Γer imḍebren nneɣ anagar lekdeb d tkerkas i yellan ɣur-sen; ammer d tidet bɣan ad rren leqder ad t-rren i Yeqbayliyen widen iẓewren.Yili ad suken kan tamuɣli ɣer waddad n temqebyar anda meḍlen neɣ ɣer tuddar anda lulen amek uɣalent. Ad sikden amek ddren d acu i as-nerran…Ass-a, Aqbayli iẓewren ur yezmir ara ad d-yini » nek d Aqbayli, umneɣ s teqbaylit-iw », neɣ ma ulac ad mḥun isem-is d wayen yura, ula di taddart ur ttafen ara aẓekka-s!
Γer imḍebren n tmurt-agi, ma telliḍ d Aqbayli neɣ d Amaziɣ, ihi teffeɣḍ i webrid, neɣ mačči d azzayri neɣ ugar n waya, keč d…!
Anda-t ihi leqder-nni ɣef ɣlin yergazen n tlelli, wid n yiḍelli d wass-a?
Ṭawes Ɛemruc, Lmuhub Ɛemruc … werǧin zwin fell-asen aɣebbar n tattut, werǧin d-nnin awal fell-asen acku d Iqbayliyen iẓewren!
Anwa Aqbayli neY Amaziɣ umi fkan abrid neɣ amkan ɣef yisem-is?
Imḍebren n tmurt-agi ɣas ad d-smektin isem n Uqbayli ur d-smektayen ara ayen yexdem.
Win yebɣan ad d-yesmekti Aqbayli yessefk ad iwali tikti i d-yewwi d wayen ɣef yeɣli.
Iswi-nnsen ziɣ ad yesderɣel asirem n wid iẓewren, tasfift-nnsen teqqen tebrek,tettnejbad amzu d talafsa yezzin di ticirett, la d-tessufuɣ iles-is yeččur d tisuqas.
Crif WanuYi


text:
IFIΓA (SIWEL) — Aṭas n yicennayen iqvuren i d-yefkan i tezlit taqvaylit, i tewwi lmut deg iseggasen-a ineggura, gar-asen Muḥemd Racid, Xelwi Lwennas, Ḥmed Ḥammu, Meẓyan Racid, d wiyaḍ yal wa s yisem-is d wazal-is. Yiwen deg-sen d Muḥend Uzeggan. Tessaweḍ tmijalt-is deg useggas n 2015 Yef teYzi n 71 d aseggas deg tudert-is.
Muḥend Uzeggan, d mmi-s n taddart IfiYa. Ilul deg useggas n 1944. D amedyaz-amẓawan, wid tiḥemmlen ssawalen-as Dda Muḥ. Yecna Yef waṭas n temsal d yisental. Yettwasen nezzeh deg yiseggasen n 1960 Yer 1970.
Deg akud n tegrawla ur yeffir ara Yas teqseḥ fell-as tallit, yettwasen s yisem “Alain” yerra iman-is zun d aṛumi deg yiwet yessen tutlayt tafransist, deg tayeḍ i wakken ur ttfaqen ara yiserdasen. Yezga yettawi isallen akked d tevratin gar yimeYnasen i yellan deg inig.
Muḥend Uzeggan, d yiwet gar waṭas n tgejda n tezlit taqvaylit, yekcem annar n uẓawan deg tazwara n yiseggasen n 1960, yettwasen nezzeh s tezlit: “TtYenniY Si Muḥend Umḥend”, i d-yessuffeY deg useggas n 1963, anda i d-yesmekta yerna yerra tajmilt i umedyaz n teqvaylit i yefnan deg useggas 1905.
Yessekles ddeqs n tezlatin, yessuffeY-iten-id d yiḍevsiyen anda yecna Yef tayri, inig, timetti, tayemmatt d yisental-nniḍen. Ixuleḍ xilla n yicennayen n tsuta-yis : ama d Kamal Ḥemmadi, Ḥasen Ʃebbasi, Ḥnifa, Talev Raveḥ, Ğamila, Akli Yeḥyaten, d wiyaḍ yal yiwen s yisem-is.
Γas akken ur d-yenjir ara avrid aYezfan deg unnar n ccna, maca d win yesɛan amkan d ageɛmir gar yinaẓuren imeqranen n tezlit taqvaylit. Yerna yettruẓ aqerruy-is deg unnar-a, ur yeḍfir ara ayen i sehlen. Deg akud-nni d netta i d-yesnulfuyen aẓawan, yettaru tamedyezt, ur yettkil ara Yef wiyaḍ.
Muḥend Uzeggan tessaweḍ tmijalt-is deg ass n 18 ctember 2015, deg tmurt n lezzayer, sebba n yiwen n waṭan i yeqqazen deg-s irennu, acḥal wakud-aya, Yef tudert n 71 n yiseggasen. Yettwamḍel deg taddart-is, zdat yimawlan-is, deg akal n lejdud-is, akken i yessarem, deg IfiYa taddart i ḥemmel nnig kra yellan.
Akli Muhubi
SIWEL 130723 Oct 17 UTC


text:
Aghenja aberja
André BASSET
Textes berbères de l'Aurès ( Parler des Aït Frah )
p. 174-75
Paris : Librairie d'Amérique et d'Orient, 1961.
Posted in fusahrur
Dug awras ud igitent-c nnwawi, awal-ya gher ayt wawras igherbiyyen ; ghir ad ffaden igran d lsjar di tefsiwin, rragen ddrari t-tehyuyin, ttruhân ttzâlan berra, qqaren : « ya ssâlat u-ssalamu àalik a-ya rasul-llah ! »
Netta llan isggwssen dig ttwaga ughenja abrja ; deg ah frâh, t-tihyuyin at-itteggen ; têttfent-dd dug ass l-jumàa aghenja illan ; ttezyyanent-as amm-in ttgent i tslatin-nsent; tteqqnent i ubûd n ughenja timhêrmet d ccac t-terrâtt d imêzyanen ; imer-din igent-as lhâf s tmêhremt negh s ttrâtt negh s-bàa n wadugen ; ireddênt-t I ughil n ughenja.
Ghir ad mmirent u sirêd n ughenja , akk tict tawi-d s-gher-sen qli n waren negh d qli n wuqqir negh d ifelfel negh d-lebsel ; rnint ruhênt qadant-dd si lâhrt nsent tighawsiwin teyyîd s-had kuttent; ad-d-ttêf tict zzeg-sent aghenja izeyynen, tgit jar ighallen nnes amm-in tettgg i ldufan, ruhênt tteghennant si taddart gher taddart :
« Aghenja ya aberja ittiraren dug frag, a tijnaw iàalan, ellfemt-anegh-dd i waman ! »
Amm-in ald-ad-mmirent ug qadi bàa n inurar, kuttent ; Imer-din tccent id-n-ddrari matta kuttent ; rnint ghennat qlisêllasnt amecwar îhlan id-sen, imer-din emrwahênt
AMAWAL
- d'eg : in
- nnwawi : pl. of newweT, rain
- afrag : courtyard
- aghenja : ladle


text:
Tadiwennit s usugen akked Muhend Akli Salhi.
A: Anwa id Mass.Muhend Akli Salhi?
T: Nekk d aselmad n tsekla deg ugezdu n tutlayt d yidles n tmazight di tesdawit n Tizi-Wezzu, d anagmay, d amaru.
A: D acu i turid?
T: Urigh “Asegzawal amezzyan n tsekla” d sin yidlisen nniden. Asegzawal-agi yeffghed di tezrigin “L’odyssée’ deg useggas n 2012.Yesea 131 isebtaren.
A: Anti tiwsitin i yettikkin di tsekla?
T: Anezgum, tamedyazt, ungalen, idrisen, timucuha, tineqqisin, tiqesidin.
A: D acu i d ungal?
T: Ungal yemgarad ghef tullist. D aghezfan, yesea atas isebtaren d iwudam. Amaru yesea adeg, akkud, tilelli akken ad yinni akk tiktiwin-ines d wafrayen-is s tehri.Yessexdam atas n tghawsiwin akken ad icebbeh tira-ines. Yessexdam algam, tifutas, aghanib usrid, tugniwin, takerrist, taseqlebt, tumnayit … Yettcuddu tilawt d usugen s tiherci. Ur tezrid anda tebda tin, anda tfuk tayed.
A: I tullist?
T: Dagi ilaq amaru ad yinni atas s cwit n wawalen, d iwudam d isebtaren. Tulist d tawezlant. Deg yiwen wammud n tullisin, ad affed azal n mraw tulisin. Isental d iwudam mgaraden di tullist gher tayed macci am wungal.
A: I tmedyazt?
T: Amedyaz ixeddem isefra. Yal asefru yebda d tiseddarin. Yal taseddart tesea tameghrut i yettmuddun azawan i usefru. Maca, asefru ilelli ur yettqadar ara tameghrut negh ilugan n tira. Yesea ugar n tlelli. D agi amedyaz yettak azal i tikti macci i cbaha n wawal.
A: I tmacahut?
T: Ulac tilawt di tmacahut. Iwudam d iwaghezniwen, d ighersiwen…Zik n zik, timucuha llant kan di timawit. D timgharin itent ihekkun gher yiri n lkanun i warrac imectah akken ad gnen negh ad lemmden asugen d umawal.
Ass-a, imyura ttarun timucuha akken ad qqimen-t i lebda xas mmuten igad i tent-id yesnulfan.Tamacahut tesea tagnit n tazwara akked d tagnit n tagara.
A: Acugher i turid asegzawal-agi?
T: Xedmegh-t-id i yinelmaden d yiselmaden akken ad tifsus taekemt fell asen ticki ara xedmen tazrawt i udris aseklan.
A: Tanemmirt s tusda a Mass.Salhi imi tqedced atas ghef yidles amazigh.
T: Ar tufat!
Sghur Hemmar Bussaed.


text:
VGAYET (SIWEL) — Tasqamut n MAK n Fereun i d-yezgan deg tama unẓul n ugezdu n Vgayet, tettkemmil deg leqdicat i sewjaden imeɣnasen deg wannar deg yal aḥric.
Akken i yella deg wahil n tesqamut-a, d asemres d useqdec n teqvaylit deg wannar. Ilmend n waya, yella-d ueelleq d usenṭeḍ kra n tfilin (tilwiḥin) n yizenqan n taddart n Yickaven i yeddmen ismawen n yimukan, deg uraju ad d-wejdent tiyeḍt i tudrin nniḍen.
Leqdic icvan wa i d-yellan iḍelli tameddit 04/05/2018 deg taddart n Yickaven, nessaram ad yezzuzer akk deg tudrin d temdinin n tmurt n leqvayel, yal amkan ad as-yuɣal yisem-is s teqvaylit akken ur ttruḥun ara ismawen n yimukan yellan deg tmurt n leqvayel rnu ɣur-s ad d-qqimen i tsutiwin i d-iteddun.
gbj/wbw
SIWEL 052300 MAI 18


text:
hola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s sss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s ss s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s ss s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s ss s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sdas s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s ss s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s ss s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s sholasda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss ss s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s s s s s s s s s ss s s s s s s s s shola sda s s s...
Leer documento completo
Regístrate para leer el documento completo.


text:
Awal yuzzel yeffeɣ, yezzi-d akk i yimawen, iẓẓur-d akk imeẓẓaɣ; wa ikemmez-as anda yebɣa, wayeḍ d axbac i as-iḥulfa!
D ayen targit tessenser-d seg tcebbakt n yiḍ, teqsed tililit. Acḥal d aseggas fell-as kečč d amennuɣ, acḥal d ass kečč d araǧu! D ayen yusa-d wass-nni azref iṣaḥ-it-id wawal; taqbaylit di tmendawt ad tefser iman-is, ad teẓẓel iḍarren-is ad ternu ifassen-is! Iṭij n Lezzayer d ayen ad as-yeskew imeṭṭawen-is d idammen yuzlen fell-as!
Maca, tettuḍ yiwet n tɣawsa, ɣas akken mačči yiwet n tikelt i d-ak-teḍra kečč tettuɣaleḍ ɣer-s, tettakeḍ awal i lebɣi-k; yal tikelt i deg ara ak-d-inin kra, ad as-d-stebɛen “maca akked ala”!
Lebɣi-k tserseḍ-t ɣef niyya-k, tenwiḍ ala kečč i yesɛan targit! Tettuḍ belli ula d inɣimen-ik sɛan tirga, yerna i nutni tefɣent akken ilha, ma yella d kečč tefɣent–ak mxalfa!
Targit-ik d aṣenṣeb n tutlayt-ik. Targit-nsen d aṣebṣeb n tutlayt-ik! Aṣenfar-nsen yebda tikli aṭas-aya; ad ṣbeṣben tutlayt-ik, idles-ik d cetla-k. Deg-k ddeggiren, i tmuɣli-k rran ẓẓerb uɣilif, ma yella d nutni i tenwiḍ d irbiben i ak-llan, wwten, nudan almi i ak-uɣalen d imawlan!
Kker ay aqbayli wali timsal amek i lant. Tibḥirt-ik kerzen-tt ileɣman, imɣi deg-s ur teǧǧin, kečč tḍemɛeḍ lemḥibba d yilfan!
Tɛebbaḍ-as i Ǧerǧǧer Tafriqt n ugafa, tesseknaḍ-as tuyat, ur yezmir ara, ass-a felqent turin-is, yebra i yifassen-is, ula d taddart ur as-yezmir ad tt-yeddem ɣef uzagur-is!
Murad IRNATEN


text:
TUVIRETT (Tamurt) – B. Ɛebdennur zedɣeɣ di tɣiwant n Hizeṛ di Tubiret, aseggas-a iwid agerdas Master di tesnilest tamaziɣt si tesdawit n Tubiret. Ilindi iteka di temsizelt taɣelnawt n yiselmaden n uɣerbaz amenzu n tmaziɣt i useggas aɣurbiz 2016/2017 deg waɣir n Sidi Belɛebbas. Maca, ur ɛedda ara, mačči imi ur yiwwiḍ ara aswir ilaqen, d imukan i drus yerna aṭas n yilmeẓyen Iqbayliyen i yekkin dinna, daya imi id yeɣli d amezwaru deg umuɣ n uraju (1er de la liste d’attente).
Deffir-s aɣlif n ttṛebga yebɣa ad yessexdem akk wigad i yellan deg umuɣ n uraju alamma kfan qbel ad d-yeldi timsizelt-nniḍen i useggas 2017/2018. Daɣa yeldi-d yiwen n wadeg (plate forme numérique nationale) seg 17 ɣer 29 agi iɛeddan akken ad jerrden-iman-nsen akk wigad i yellan deg umuɣ n uraju (liste d’attente) ad fernen anida i bɣan ad xedmen. Deffir-s ad d-yessufeɣ uɣlif tineḍfar (résultats), yal win yettufernen ad iṛuḥ ad yeṭṭef amkan-is …
Tamurt.info teseqsa Mass B. Ɛebdennur : I kečč tjerrdeḍ iman-ik ? fernen-k ?
- Ih ! jerrdeɣ iman-iw di tallit-nni ilaqen, ferneɣ azal n 12 n waɣiren …
- Ihi, isaḥ-ikk-id umkan d aselmad n tmaziɣt ?
- S wudem unṣib tzemreḍ ad d-tiniḍ ih, maca di tilawt ur yelli i yellan !
- Amek ? segzi-d ?
- Isem-iw yeffeɣ-d deg wadeg-nni n uɣlif (site de la plateforme nationale), daɣa dinna iyi-d-xebbṛen ad ṛuḥeɣ ar waɣir n Sidi Belɛebbas akken ad iyi-ceyyɛen ɣer tenmehla n Beccar ad ṭṭfeɣ amḍiq-iw d aselmad n tmaziɣt.
- Imi tṛuḥeḍ acu i ak-d-nnan ?
- Mi ṛuḥeɣ ar waɣir n Sidi Belɛebbas nnan-iyi-d ulac isem-ik ! fkiɣ-asen lebyan belli ttuferneɣ d aselmad n tmaziɣt deg tenmehla n Beccar, nitni smeɛṛiqen, wa yettak-iyi i wa, tturaren yes-i !
- Ihi tebɣiḍ ad d-tiniḍ d rɛi anwa i rran deg umkan-ik ?
- Aya iban ! tamaziɣt akka i as-xeddmen, ad wwten akk amek ara s-kksen amkan akken ad t-fken i taɣulin-nniḍen ladɣa taɛrabt ! acku mi uɣaleɣ ɣer wadeg-nni (plateforme nationale d’inscription) akken ad waliɣ ziɣ, ufiɣ yettwakkes yisem-iw gar wigad yettwaxtaren, maca daɣen ur zmireɣ ara ad jerrdeɣ iman-iw deg temsizelt-a n 2017/2018 !
- Awal-ik aneggaru ?
- Nekk ad greɣ tiɣri i tneɣlaft n ttṛebga, ad as-iniɣ ẓer dacu iḍerrun i tmaziɣt, llan yimsiriyen (racistes) itt-yugin qebbala, xeddmen akk ayen i wumi zemren akken ad tt-ṛṛẓen ur tkeččem ara timnaḍin beṛṛa i tmurt n Leqbayel, yerna d imḍebbṛen imeqranen, wanag amek ara yettwakkes kan akka s sshala yisem-iw nekk irebḥen s wudem unṣib (atan ɣuṛ-wen lebyan) ?!
Iga-d adiwenni QASI Mexluf i Tamurt


text:
Izem
Izem, s umata, d aɣersiw n twacult n yemcac, i itetten aksum, , d ameqqran yernu yettwaɛqal s umgired i yellan ger uwtem d tewtemt-ines. Awtem n "yizem" yesɛa aheylel (crinière, d awal amaheɣ), d acebbub i s-iɣummen aqerru-is, tamgerḍt-is, idmaren-is akkwed uḥric seg uɛrur-is. Ma d tawtemt n yizem neqqaṛ-as "tasedda", ur tesɛi ara aheylel yernu mecṭuḥet ɣef yizem.
Izmawen ttidiren ass-a deg Tefriqt, maca gran-d ciṭṭuḥ seg-sen deg Asya, deg yiwet n tama n Lhend. Zik, deg uzarmezruy, llan yizmawen ttidiren ula deg Tuṛuft, aɣeṛsiw-agi yenger deg tmiḍi tis snat seld talalit n Sidna Eisa imi aṭas i yettazzalen deffir-s akken ad t-gemren.
Deg Tefriqt, yella zik yizem yettidir deg yal tama, deg yal tamurt. Ar ass-a mazal yeǧǧa-d isem-is ɣer yal agdud deg umenẓaw-agi. D acu kan, ɣas ma yella izmawen ttbanen-aɣ-d meṛṛa kifkif-iten deg ṣṣifa, maca sɛan aṭas n tdulemsin (sous-espèces) yettemgaraden ciṭ deg ṣṣifa akk d tiddi. Ger tlemsin (leṣnaf) n yizmawen yettidiren deg Tefriqt, nezmer ad d-nebder izem n Tmazɣa (lion de Barbarie, Panthera leo leo). D netta i d izem ameqqran akk yettwassnen, yernu ass-a yenger. Izem n Yimassayen (Panthera leo massaicus, semman-as ɣef yisem n yiwen wegdud n Tefriqt, Imassayen ikessen izgaren), d izem-nni ay yettidiren deg tsabant (savane) n Kenya d Tanzanya, deg Tefriqt tacerqit. Izem-agi meqqer ciṭṭ, yettidir deg uzaɣar anda ay yettṣeggid izgaren d yiɣersiwen niḍen.
Deg Asya, mazal izem la yettidir deg tmurt n Lhend, deg yiwet n tama qqaren-as Gir. Ṣṣenf-agi qqaren-as "izem n Asya" (Panthera leo persica) u qqimen-d kan seg-s 200. ɣas ma yella deg kra n tmura izem ur yettwassen ara neɣ ur t-mazal ara la yettidir dinna, maca medden ssnen-t, yesɛa isem deg tutlayin-nsen yernu yella deg tmucuha-nsen d tẓuryin-nsen.
Deg Tuṛuft, izem yenger azal n 20 tasutin ay-a, maca deg tasut-agi meṛṛa, medden akk la ttmeslayen fell-as, u mazal aɣersiw-agi yella deg tsugint-nsen.
Deg tmurt-nneɣ, izem mazal yettwassen yisem-is yernu yettwabdar-d ama deg yinzan neɣ deg tmucuha, u d aɣersiw yesɛan azal meqqren ɣer-neɣ imi izem d azamul n tezmert akk d tebɣest (lkuṛaj).
Deg Ccinwa, ɣas ma yella nnan-d werǧin yedder yizem dinna, maca ar ass-a nezmer ad nwali isebdaden n yizmawen deg leqṣur i bnan Yicinwaten n zik. ɣer Yicinwaten, izem yessebɛad yir leṛwaḥ, daɣen sseqdacen asebded-yines akken "ad iḥudd" leqṣur-nsen. Nnig n waya, Icinwaten sɛan awitay i deg ḥessben agguren-nsen d yiseggasen-nsen i yiman-nsen, dɣa yal asseggwas ttaken-as Yicinwaten isem, akken daɣen i yella ɣer-sen "useggas n yizem".
Izem n Tmazɣa yenger aṭas ay-a seg tmura-nneɣ. Izem aneggaru akk ay yettwanɣan deg Lezzayer, nɣan-t deg tgara n tasut wis 19 deg tama n Souk Ahras, deg ccerq n tmurt. Ma izem aneggaru akk n Meṛṛuk, nɣan-t deg 1922. D acu kan, gwran-d kra seg yizmawen n Tmazɣa deg yelmaten n yiɣersiwen (zoos) deg kra n temdinin deg ddunit, am deg Rbaṭ, tamaneɣt n Meṛṛuk. Kra n yemnuda n tesdawit n Oxford, nudan ad d-rren izem n Tmazɣa ɣer yiwen wefrag aɣelnaw (parc national) deg yidurar n Waṭlas ameṛṛuki, maca ɣef wakken ɣriɣ, asenfar-agi (projet) yeḥbes imi tarbaɛt i d-yelhan yid-s xuṣṣen-tt yedrimen.
Tamselyut[ẓreg | ẓreg aɣbalu]
- Omar Amastan Mouffok, imedyazen.


text:
D wayi i d ttawil s wacu i sawaḍen imesbaniyen izen-nnsen i wid terza temsalt neɣ i yemḍebren-nnsen. Abeleɛ n iberdan di tmurt n leqbayel yuɣal d lɛada, imi s kra n win i yebɣan ad d-yesken lɣiḍ-is neɣ ad inadi ɣef tifrat n iɣeblan-is ad ibelleɛ abrid. Ass-a d kra n imezdaɣ n Weqbu i ireglen abrid aɣelnaw s ṭul n wass i wakken ad d-jebden lwelha n imḍbren ɣef liḥala n wakal-nnsen ur nesɛi leɛqed.
C.W.
Aqbu( Bgayet ) : Imezdaɣ belɛen abrid aɣelnaw wis 26
D wayi i d ttawil s wacu i sawaḍen imesbaniyen izen-nnsen i wid terza temsalt neɣ i yemḍebren-nnsen. Abeleɛ n iberdan di tmurt n leqbayel yuɣal d lɛada, imi s kra n win i yebɣan ad d-yesken lɣiḍ-is neɣ ad inadi ɣef tifrat n iɣeblan-is ad ibelleɛ abrid. Ass-a d kra n imezdaɣ n Weqbu i ireglen abrid aɣelnaw s ṭul n wass i wakken ad d-jebden lwelha n imḍbren ɣef liḥala n wakal-nnsen ur nesɛi leɛqed.


text:
Timeddukkal,
Imeddukal,
Azul,
Ulamma ur zmireY ara ad iliY yid-kent/wen di temlilit-agi, dacu eerḍeY ad iliY s yizen-agi-inu.
SsarameY timlilit-agi ad d-teffeY s wayen ara d-yawin ayen ilhan i tmurt n Leqbayel ; ayen s wacu amennuY-nneY i tlelli n Tmurt n Leqbayel ad yaẓ ar zdat.
Nekk, akken ttwaliY tilufa, ass-agi ur d-yegri yara kra n uṛaǧu ḥala ma yella nebYa ad neṭṭallay di tmurt-nneY tetteddu ar uẓekka i s-Yzan wid yebYan ad aY-snegren ; aẓekka i s-iYez udabu azzayri.
Ass-agi, ilaq ad d-iban dacu nebYa.
NebYa ad nili, neY ur nebYi wara ?!
Dacu waqila timlilit-agi ma tella-d, d akken nebYa ad nili.
Ihi yiwen ubrid kan i Y-id-yegran : d abrid n umennuY Yef tlelli-nneY, Yef timunent n tmurt-nneY.AmennuY i wakken ad nekkes azaglu i Y-yerra udabu azzayri s tieuṛbebt d
tneslemt.
Acengu iwala dacu i ixeddem; Nekni, ilaq ad nissin dacu
ara nexdem.Yeqqim-aY-d kan ihi ad tt-nefru yid-s : d netta
neY d nekni.
Ass-a ilaq-aY ad ncemmeṛ i yiYallen i wakken ad neqdec Yef tmurt-nneY, i wakken ad tt-id-nesban d tamurt gar tmura-nniḍen. Nekni ad d-nban gar yegduden n umaḍal s
udabu-nneY, s tutlayt-nneY, s umezruy-nneY…
Tamurt n Yiqbayliyen – Izen n tikkin n mass Masin Ferkal i Usarag Aɣelnaw Aqbayli
Timeddukkal,


text: Kabyle(i) 1 Sidna Ɛisa yebda ițmeslay-asen s lemtul : Yiwen wergaz yeẓẓa tafeṛṛant, izeṛṛeb-iț, yeɣza amkan i tɛeṣṣart n tẓurin yerna yebna taxxamt n tɛessast. Issekra-ț i ixemmasen n tfeṛṛant imiren iṛuḥ ad yinig. 2 Mi d-yewweḍ lweqt n tẓurin, iceggeɛ aqeddac-is ɣer ixemmasen-nni iwakken a s-d-fken amur-is. 3 Meɛna ṭṭfen aqeddac-nni, wwten-t, qecɛen-t ifassen-is d ilmawen. 4 Iceggeɛ-asen aqeddac wis sin, reggmen-t yerna wwten-t ula d nețța ɣer uqeṛṛuy. 5 Iceggeɛ-asen aqeddac wis tlata, wagi nɣan-t. Iceggeɛ-asen aṭas iqeddacen nniḍen, kra nɣan-ten kra wten-ten . 6 Yeqqim-as-d anagar mmi-s ameɛzuz. Iceggeɛ-it d aneggaru ɣuṛ-sen, yenna : « ahat a t-qadṛen imi d mmi. » 7 Meɛna ixemmasen-agi nnan wway gar-asen : « atan win ara iweṛten! Ekkret a t-nenneɣ iwakken lweṛt nni ad yuɣal d ayla-nneɣ!» 8 ?ṭfen-t-id wwten-t armi yemmut, imiren ḍeggṛen-t ɣer beṛṛa n tfeṛṛant. 9 D acu ara yexdem tura bab n tfeṛṛant ? A d-yas nețța s yiman-is, ad ineɣ ixemmasen-nni ad yernu ad iwekkel tafeṛṛant-nni i wiyaḍ. 10 Eɛni ur teɣṛim ara awal-agi n tira iqedsen ? Adɣaɣ i ḍeggṛen wid ibennun, d nețța i guɣalen d azṛu alemmas yeṭṭfen lebni. 11 Ayagi yekka-d s ɣuṛ Sidi Ṛebbi, yerna ɣer ɣuṛ-nneɣ d ayen i gessewhamen! 12 Faqen belli fell-asen i d-yewwi lemtel-agi. Bɣan a t-ṭṭfen imiren, lameɛna uggaden lɣaci; dɣa ǧǧan-t, ṛuḥen. 13 Kra ifariziyen akk-d kra seg wid yellan si terbaɛt n Hiṛudus, ceggɛen ɣer Sidna Ɛisa iwakken a t-id-sseɣlin deg wawal akken a t-ṭṭfen s imeslayen-is. 14 Usan-d nnan-as : A Sidi, neẓra belli theddṛeḍ ṣṣeḥ, ur txeddmeḍ ara lxilaf ger yemdanen, tesselmadeḍ abrid n Ṛebbi s tideț. Ini-yaɣ-d : d leḥlal neɣ d leḥṛam fell-aɣ ma nxelleṣ tabzert i wugellid Qayṣer (yesṭeɛmeṛen tamurt-nneɣ) ? 15 Sidna Ɛisa ifaq i tḥila-nsen, yenna-yasen : Acuɣer i yi-d-tneddim tifxeț ? Awit-iyi-d aṣurdi iwakken a t-ẓreɣ. 16 Fkan-as-d aṣurdi dɣa yenna yasen : Udem-agi d wayen yuran fell-as wi ten-ilan ? Nnan-as : N Qayṣer. Imiren Sidna Ɛisa yenna-yasen : 17 Erret ihi i Qayṣer ayen yellan n Qayṣeṛ, terrem i Ṛebbi ayen yellan n Ṛebbi. Qqimen wehmen deg-s. 18 Isaduqiyen yellan d wid ur nețțamen ara s ḥeggu n lmegtin, usan-d ɣer Sidna Ɛisa steqsan-t : 19 A Sidi, atan wayen i ɣ-d yeǧǧa Sidna Musa di ccariɛa : Ma yella yemmut wergaz yeǧǧa-d tameṭṭut-is, m'ur yesɛi ara dderya, ilaq gma-s ad yerr tameṭṭut-nni iwakken a d-yesɛu dderya i gma-s yemmuten. 20 Llan ihi sebɛa watmaten : amezwaru yezweǧ yuɣal yemmut ur d-yeǧǧi ara dderya. 21 Wis sin yuɣ taǧǧalt-nni, yemmut ula d nețța mbla ma yeǧǧa-d dderya. Akken daɣen i tedṛa d wis tlata, 22 ula d yiwen si sebɛa-nni i gzewǧen yid-es ur d-yeǧǧi dderya. ?er taggara, ula ț-țameṭṭut-nni temmut. 23 Asmi ara d-ḥyun lmegtin, anwa si sebɛa watmaten-nni ara ț-yesɛun ț-țameṭṭut-is imi i ț-uɣen di sebɛa yid-sen ? 24 Sidna Ɛisa yerra-yasen : Tɣelṭem! Ur tefhimem tira iqedsen, ur tessinem tazmert n Ṛebbi. 25 Axaṭer ass n ḥeggu n lmegtin, irgazen ț-țlawin ur țemyezwaǧen ara, lameɛna ad ilin am lmalayekkat deg igenwan. 26 Ma d ayen yeɛnan ḥeggu n lmegtin, leɛmeṛ ur teɣṛim di tektabt n Musa, mi t-id-iluɛa Sidi Ṛebbi zdat udarnu ireqqen ? Yenna-yas-d : Nekk d Illu n Ibṛahim, d Illu n Isḥaq, d Illu n Yeɛqub. 27 Ihi Ṛebbi mačči d Illu n lmegtin i gella, lameɛna d Illu n wid yeddren. S tideț, atan tɣelṭem aṭas. 28 Yiwen n umusnaw n ccariɛa mi geẓra Sidna Ɛisa ijaweb akken ilaq, iqeṛṛeb ɣuṛ-es yenna-yas : Anwa i d lameṛ ameqqran di ccariɛa ? 29 Sidna Ɛisa yerra-yas : Atah lameṛ ameqqran : ?ess-ed ay agdud n Isṛail! Sidi Ṛebbi-nneɣ d yiwen. 30 Ilaq aț-țḥemmleḍ Sidi Ṛebbi s wul-ik, s teṛwiḥt-ik akk, s wayen yellan di tezmert-ik akk-d lɛeqliya-k meṛṛa . 31 Atah wis sin : Ilaq aț-țḥemleḍ lɣiṛ-ik am yiman-ik. Ulac lameṛ yugaren wigi. 32 Lɛalem-nni yenna-yas : ?-țideț a Sidi! Ayen i d-tenniḍ d ṣṣeḥ; Ṛebbi d yiwen ulac wayeḍ. 33 Yerna ma nḥemmel-it s wul-nneɣ, s lɛeqliya-nneɣ, akk-d wayen yellan di țezmert-nneɣ meṛṛa, ma nḥemmel daɣen lɣiṛ-nneɣ am yiman-nneɣ, annect-agi axiṛ n iseflawen akk-d lewɛadi. 34 Sidna Ɛisa mi t-iwala ijaweb-ed s tmusni, yenna-yas : Ur tebɛideḍ ara ɣef tgelda n Sidi Ṛebbi. Ulac win i s-d-yernan asteqsi nniḍen. 35 Mi gella Sidna Ɛisa yesselmad di lǧameɛ iqedsen yenna : Amek armi imusnawen n ccariɛa qqaṛen-d belli Lmasiḥ d mmi-s n Sidna Dawed ? 36 S Ṛṛuḥ iqedsen i d-yenna Dawed s yiman-is : Sidi Ṛebbi yenna-d i Sidi : Qqim ɣer tama-w tayeffust alamma rriɣ iɛdawen-ik seddaw iḍaṛṛen-ik. 37 Dawed s yiman-is issawel-as « a Sidi », amek ihi yezmer ad yili d mmi-s ? Aṭas n lɣaci i s-yesmeḥsisen s lfeṛḥ. 38 Sidna Ɛisa yesselmad lɣaci yeqqaṛ-asen : ?adret daɣen iman-nwen ɣef yimusnawen n ccariɛa i gḥemmlen ad ḥewwsen s ijellaben iɣezfanen, ḥemmlen daɣen ad selmen fell-asen medden di leswaq; 39 țextiṛin imukan imezwura di leǧwameɛ akk-d imukan lɛali di tmeɣṛiwin, lameɛna 40 tețțen ayla n tuǧǧal; ssiɣzifen taẓallit iwakken a ten-id-walin yemdanen. Lɛiqab-nsen ad yili d ameqqran! 41 Sidna Ɛisa yella yeqqim deg umkan iqublen asenduq i deg srusun lewɛadi, yețmuqul amek srusuyen lɣaci lewɛadi-nsen. Aṭas n imeṛkantiyen yeggaren xiṛella n yedrimen. 42 Tusa-d yiwet n taǧǧalt tigellilt tessers sin iṣurdiyen yesɛan azal n ṛebɛa twiztin n lfeṭṭa. 43 Sidna Ɛisa yessawel i inelmaden-is, yenna yasen : A wen-d-iniɣ tideț : lweɛda i tessers taǧǧalt-agi taẓawalit, tugar akk lewɛadi i ssersen wiyaḍ. 44 Axaṭer wiyaḍ seddqen seg wayen sɛan d zzyada, ma d nețțat tseddeq ciṭṭuh-nni s wacu ara tɛic.


text:
Zriɣ ttwanɣeɣ… ẓriɣ ttwaɣedreɣ…ger wallen srafgeɣ
Maɛna ur mmuteɣ, ur ttmettateɣ…ger-awen zedɣeɣ
Nadit fell-i deg iberdan n temdinin, anza-w mazal-it anida akken xnunseɣ
Nadit fell-i…deg izenqan…di tudrin, ɣef tɣaltin am yiṭij feǧǧeɣ
Nadit fell-i…ɣef twenziwin n teḥdayin d tlawin…tid-nni iɣef nnuɣeɣ
Nadit fell-i…deg wallen n imeɣban…ɣef wudmawen n igellilen…
dinna izedɣeɣ,
Din ad iyi-tafem…deg-sen i neṭleɣ, am tafat uɣeɣ,
Ma tnudam fell-i, ad teḥṣum ur mmuteɣ, ur ttmettateɣ…nek si ccetla wer nettmettat
D Tiɣri n tmeṭṭut, tin yuɣen am tafat
Wigi d idammen-iw yenneɣlen ɣef wezref, ɣef weɣref…umi nɣan imal, umi
ksen azal…akken ad s-t-id-rreɣ
Wigi d idammen-iw di tegnitt treqriqen,
D timiqwa, am twiztin ceɛlen, d tala ur nettɣar
Am wasif n wurfan ara d-nneflen, ara d-yenneɣlen, ad awen-yeddem iziɣer,
ad yeglu yis-wen ay imesḥafen,
A wid iṇeqqen tifekwin, teǧǧam tiktiwin,
Uɣent d tiftilin deg wallaɣen n wid iɣ-iḥemmlen
Nek si tadla n wid yellullin, n wid ibedden ur ɣellin
Tara-inu tefti, tefsa am jeǧǧig, mazal ad temɣi,
D imɣi mellulen, seg wid-nni ẓiden ara d-ilalen, ara ken-iqelɛen seg iẓuran-
nwen ay igujilen n wallaɣ, ay iderɣalen, ay ixnanasen, a widen yumsen, a wid
yemmuten ur ttunebdaren…
Tenɣam TAMEṬṬUT
Tlul d TILELLI
Tenɣam Tafekka
Tlul-d TIKTI, tuɣal d TIƔRI……tin ur nxessi
Mačči kan d itri d agur n tziri …iḍ yal mi ara d-yeɣli ad d-teflali….ɣr-s i nettwali.
Djidji Nait


text:
HTML (HyperText Markup Language) d tutlayt n useglem yemmalen taɣessa n usebter web.
Amazray wezzilen
Di 1990, Deg iwet n tmuɣli n Web, Tim Berners-Lee imudd-d tabadut n tikti n hypertext, anida Berners-Lee yura-t aseggass sakin s tutlayt n trekkizin yebnan ɣef SGML. IETF yebda asizeɣ s wudem unṣib n HTML di 1993, yesseffeɣ-d lqem 2.0 di 1995 seld deqs n ileqman irewwayen. Di 1994 Berners-Lee yesbedd W3C akken ad isnefli Web. Di 1996, W3C yeṭṭef leqdic icudden ar HTML, yessuffeɣ-d sakin iwellihen HTML 3.2 aseggaz ar zdat. HTML 4.0 yeffeɣ-d di 1999 yuɣal d tizeɣt ISO di 2000.
Deg akud-nni, W3C yeǧǧa HTML yerfed XHTML, ayen yessawḍen asbeddi n ugraw amunan isem-is WHATWG di 2004. Tanemmirt i WHATWG, imi leqdic ɣef HTML5 yedda: snat-agi n tuddsiwin suffɣent-d lqem arewway n tizeɣtdi 2008 akked lqem uniɣib di 2014.
Immekti akked d teɣdirawt
Isemli HTML d aḍris aččuṛan yebnan ɣef iferdisen. Iferdisen ttwarren gar snat n trekkizin: taldayt, tumdilt tirekkizin. Yal tarekkizt tbeddu u tettfaka s izamulen (
). Llant kra n trekkizin tilmawin ur yegbiren ara aḍris am
.
Tzemreḍ ad tessiɣzfeḍ tiṛekkizin HTML s imyerren, ayen ara d-imudden talqut-nniḍen ara yennalen tarrayt amek iminig inek ad yegzu aferdis-nni:
Afaylu HTML yettwaseklas s suziɣzef
.htm neɣ
.html, d Aqeddac web i t-id-yettmuddun, udiɣ yezmer ad t-i-yerr s useqdec n iminig Web.
Issin ugar
Tamusni tamatut
- HTML di Wikipedia


text:
25 janvier 2013
Itbir d tweṭṭuft (taneqqist) - Jean de la Fontaine (T. Lounès Amziane)
Itbir d tweṭṭuft Amedya nniḍen nufa-t Yis tban-d ugar taluft. Di tedyant tis snat Is-d-yeḍran i tweṭṭuft Di terga iwumi ṣfan waman Yers-d ad yessew yetbir. Yiwet n tweṭṭuft id-yeknan, TeYli-d, yerkeb-itt lḥir. Teeṛeḍ ad d-tuYal s amkan Maca i leum ur tezmir. Mi tt-id-iwala yetbir Amzun di lebḥar teḥṣel, Imi yesea deg wul-is lxir, Ieawen-itt akken ad d-terwel Akken ad tt-yeslek deg uYraq, Yeddem-d aẓenẓun d arqaq, Iger-it armi d ttnaṣif. Taweṭṭuft Yur-s teelleq, Tezger-d armi telḥeq, Rsen iḍarren-is di rrif. Itbir d-illan... [Lire la suite]
21 janvier 2013
Mebla awennit : leǧwamee n tura
Tettwaṭṭef-d tugna di : Iɣil n wuccen/Tizi Wezzu
17 janvier 2013
Said Ould Oulhadj : "Tira, Yur-i, d attekki di lebni n kra"
Tadiwennit akked Said Ould Oulhadj Tasekla ablug : Mi ara yettwali mass Said Ould Oulhadj Yer lemri, d acu i yettwali ? Said Ould Oulhadj : Ur skidibeY ara fell-ak di lemri ttwaliY deg yiman-iw leḥnana s yiwen wawal. Tira d tamara ? Tira, Yur-i, d attekki di lebni n kra donc d lwağeb. D acu i izemren ad idegger amdan Yer tira n tmedyazt ? DYa kečč si tama-k ḥku-aY-d ma tecfiḍ Yef usefru inek amezwaru ? Ayen yettdeggiren amdan ad yexdem tamedyazt, ttwaliY d akken, yezmar ad yili yewret di jeddi-s neY di baba-s neY yiwen di... [Lire la suite]
15 janvier 2013
AYyul ieebban taḍuṭ d uYyul ieebban lmelḥ (taneqqist) - Jean de la Fontaine (T. Lounès Amziane)
AYyul ieebban taḍuṭ d uYyul ieebban lmelḥ Yella zik yiwen n urgaz Yetteddu am ugellid Mi akken id-yenher s ueekkaz Sin n yeYyal deg webrid Yiwen di tikli iYawel, Ishel-as webrid, yuzzel Imi d taḍuṭ i ieebba Wayeḍ idda kan s leeqel; Di tikli iḥwağ aḥellel; Yewwi lmelḥ Yef tbarda Ddan acḥal deg yiberdan; Ulin acḥal d tiYalin; Zegren aṭas n yiYezṛan Suggten tikli ayen din. Akken armi wwḍen s asif, Tiqenṭert akken ad tt-zegren. Xuylen, dYa bedden di rrif, Ugin ad aẓen iḍaṛṛen. Argaz-nni yeteeğğeb; Yal ass syin i zegger. Ґef wi... [Lire la suite]
14 janvier 2013
Lmektub d inumak-is di tmedyazt taqbaylit - Ait Slimane Hamid
“Lmektub d yiwet n tezmert id-yekkan nnig-nneɣ akken ad tseddu, nebɣa neɣ ur nebɣi, timsal ara yettaččaren tudert n yal yiwen seg-nneɣ”. D wa i d anamek id-as-yesfka usegzawal i lmektub. Yettkemil diɣ (usegzawal) yeqqar : “lmektub d asmed n tedyanin i neǧrent tregwa n tudert n yal amdan neɣ n yal timeti. Amud-agi n tedyanin, yefɣen lebɣi n umdan neɣ n tmeti, aḥkim-is d lqedra tuffirt, tin ɣef ur yedli yiwen”. Lmektub, di yal zzman, yecɣeb tidmi n yemdanen. Izemniyen, imusnawen,... [Lire la suite]
11 janvier 2013
Aseggas ameggaz 2963
Ilmend n useggas amaziY amaynut ablug n tsekla yessaram-awen talwit, tawant, tayri, tamusni d wayen akk yelhan. Aseggas ameggaz 2963 Ґret :Yannayer tanfust ɣef tebna timadit - Ait Slimane HamidTibratin tiwezlanin (sms) i userbeḥ n useggas amaynutYennayer : amezruy d wansayen - Amziane Lounès Qqimet yid-nneɣ
09 janvier 2013
Yennayer : amezruy d wansayen - Amziane Lounès
Yennayer d ass amenzu deg tfada1 n tfellaḥt seg umezruy aqdim Yer yimaziYen di yal tama di Tefriqt n ugafa. Iqubel-d amenzu n “Janvier” deg tfada Julien i iwexxren ass-a s 13 n wussan Yef tfada grégorien. D ayen ara yerren amenzu n Yennayer ad d-yezdi d 14 Janvier. Yella-d leYlaḍ n sin n wussan si leqdic n tdukliwin tidelsanin tiqdimin yekkaten ad yidir wansay-agi. S waya ṭṭfent deg wazemz n 12 Janvier d amenzu n yennayer. Kra seg umezruy : Deg useggas n 1968... [Lire la suite]
07 janvier 2013
Tibratin tiwezlanin (sms) i userbeḥ n useggas amaynut - Aseggas ameggaz 2963
Azul fell-awen. TamaziYt ilaq ad tt-naru di yal amkan. Tikkelt-agi ihi di tilifun i userbeḥ n useggas amaynut 2963. Ddaw-agi kra n imedyaten n tebratin i tzemrem ad taznem. Aznem-aY-d ula d kunwi tibratin nwen Aseggas ameggaz ara d-yawin sseḥa, affud n wuzzal, tamusni s tusda, adrim s zyada, tawacult ad tefreḥ wa ad terwu, tamurt ad teḥlu. Aseggas ameggas; taḍsa ad tezgu Yef yimi,lferḥ ad yeččar iciwi, tayri ad d-tewwet am tristi. Ma yebYa Rebbi ad d-tas ula d ladimukrasi YeffeY useggas, ad yekcem... [Lire la suite]
05 janvier 2013
Yannayer tanfust ɣef tebna timadit - Ait Slimane Hamid
Am yal aseggas igduden imaziɣen tebdadden i usfugel1 n umenzu n useggas Amaziɣ. Yal tamnaḍt d acu n wansay2 s wamek i d-yettili usfugel-agi. Anect-a yemgared si tama ɣer tayeḍ. Lɣerẓa n unamek n usfuggel n Yannayer teqqen ɣer tedyant umezruy yeḍran 2963 n yissagasen aya. Agdud amaziɣ yettaga azal i wass n "13 janvier" (ɣer kra 12 di janvier) acku azmez-agi yerra lwelha ɣer tagara n trad id-yellan gar tiserdest3 n yimaziɣen d wid n iferɛunen n Maṣer (936 iseggasen uqbel tallalit n Ɛissa) deg agellid Ccicnaq... [Lire la suite]
01 janvier 2013
Aseggas ameggaz 2013 !
Normal 0 21 false false false FR X-NONE AR-SA MicrosoftInternetExplorer4 Deg ugani n unekcum n useggas nneY amaynut 2963 « tasekla.canalblog.com » ad tessaram i akk imeYriyen-is aseggas ameggaz 2013. Nessaram d aseggas ara d-yawin tayri, talwit d tmusni. D aseggas daYen ara d-yawin affud i tikli id-tewwi tsekla tamaziYt. Ad tidir tmaziYt. Ad tidir tsekla. Aseggas ameggaz 2013Tayri, talwit d tmusni TiYri i uttekki :... [Lire la suite]


text:
Azekka n Letniyen 10 di Duǧember 2012 ad tilli yiwet n tikli deg Tubirett ɣef 10t n ṣbeḥ.
Tikli-agi heggan-tt-id inelmaden n tesdawit n Tubirett (Muḥend Welḥaǧ ) akked d iselmaden n Tmaziɣt mgal rray i ṭfent tkadimiyin ɣef wayen yaɛnan aselmed n tmaziɣt. Rray-agi d win yerran tutlayt tamaziɣt ɣer rrif, ur d as-fkint ara azal akken i tefkant ama i tutlayt tunṣibt ( taɛrabt ) ama i tutlayin tibaraniyin yettwaseɣren di Lezzayer am tefransist akked teglizit.
Ma yella n muqel s udem unṣib, tamaziɣt d tutlayt TAƔELNAWT. Maca azal-is d asnaɣ (facultatif ) di tilawt; Win yebɣan ad tt-iɣer, wayeḍ fiḥel. Rnu ɣer-s ayen ur fkin ara amuskir id as-ilaqen i tutlayt tamaziɣt.
Ɣef waya tikli-agi ara ad d-yilin azekka d asuter n useqɛed n uẓayer ( statut ) n tutlayt tamaziɣt imi walan belli d nettat I yezwaren ɣef tutlayin nniḍen yettewaseɣren di Lezzayer acku d tutlayt tayemmatt n wegdud.


text:
Ǧiǧel : Alday n kuẓ n tneɣriyin n uselmed n Tmaziɣt deg tɣiwant n Zyama Menṣuriya (amasay)
ǦIǦEL - Ldin kuẓ (4) n tneɣriyin n uselmed n Tmaziɣt deg tɣiwant n Zyama Menṣuriya deg twilayt n Ǧiǧel, almend n useggas aɣurbiz 2017-2018, i d-yenna ass n lexmis i Tnegga n APS yiwen n umaswaḍ adeblan deg tmahla tadigant n Usegmi.
Tineɣriyin-a, rzant ibalmuden n useggas wis kuẓ n uɣerbaz amenzu, n yiɣerbazen Saheli Slimane deg udeg n Azirou Amor akked Allouti Mustapha deg udeg n Boubletane, i d-yesseddin Abdelkader Teiouane, yezzireg-d iberdan n yimeẓla n Usegmi, seg ‘’d-yella usuter’’ i ldint tneɣriyin n uselmed n Tmaziɣt.
Amasay-nni yerna yenna-d dakken kuẓ n tneɣriyin-a akatar-nsent d sin n yiselmaden n twilayt n Bgayet, i d-tessekcem tmehla n Usegmi n twilayt n Ǧiǧel ‘’seg tɣerɣert taliktrunant n uɣlif n Usegmi aɣelnaw.


text:
Amcic
Amcic d aɣersiw asuṭṭaḍ ameccaksum, d amecṭuḥ maca yettuṣennef deg yiwet n twacult akked warr (Izem), aɣilas ed weksil (tigre), iɣersiwen-a yakk qqaren isennuren-asen isennuren.. Llan yemcac iweḥciyen akked yemcac yettuṛebban, yerna aṭas n medden ay iḥemmlen ad ṛebbin amcic deg wexxam. D yiwen seg iɣersiwen imezwura i d-iṛbba umdan yuɣal yettidir yid-s, ahat ma ulac maḍi si 8 000 iseggasen-aya asmi d-tebda tfellaḥt, ayen yettaǧǧan iɣerdayen ad d-ttaẓen, dɣa d ayen d-yeglan daɣ s umcic ɣer tama-s.
Amcic yesɛa accaren ay yezmer ad ten-yesnejbad ed ad ten-id-yessuffeɣ melmi ay yebɣa, yerna yesraḥay mliḥ. Taṭṭiwin-nnes d timeqranin yerna yezmer ad iwali yes-sent deg yiḍ. Imcac sɛan tafekka d tafessast yerna tejhed. Zemren ad azzlen mliḥ yerna zemren ad neggzen s imukan ɛlayen, am wakken ay zemren ad alyen isekla (ttjuṛ). Seg tama niḍen, imcac ceffun mliḥ yerna tteddren azal n 15 n yiseggasen.
Amcic yesmaɛu (asuɣu-nnes isem-nnes "asmaɛu"), yerna taɣect-nnes nezmer ad as-d-nsel seg lbeɛd. Mi ara yagad, yesskanay-d uglan-nnes imeqranen yerna itteg-d yiwen n yimesli (ṣṣut) am nnehta akken ad yessebɛed aɛdaw-nnes.
Taɣbalut[ẓreg | ẓreg aɣbalu]
(c) Omar Mouffok - Tiddukla Tadelsant Imedyazen.


text:
Leonardo Fibonacci
D amussnak (mathématicien) aṭelyani, Leonardo Fibonacci, neɣ Leonardo Pisano (Leonardo n Pise), ilul di temdint n Pise tamdint n tnezzut (commerce). Mi yewweḍ 20 iseggwasen di ticett-is iḍfer baba-s ɣer tafriqt ugafa (ar Bgayet) din i iɣra anagraw n usmiden ihendiyen d usmiden inselmanen. Mi d-yuɣal ɣer Turuft (Europe), deg useggwas 1202, issuffeɣ-d adlis Liber abaci, deg-s i d-immal asmiden anselman d wulac (0).
Fibonacci yura ɣef tiẓri n yemḍanen d tnezzeggit (géométrie), ittwassen daɣen s umazrar (suite) n « tlalit n iwtal » :
U1=0 ; U2=0 ; Un=Un-1 + Un-2 n>2 (0, 1, 1, 2, 3, 5, 8, 13, ...).
Amazrar-agi isnulfa t-id asmi is d-sutren kra n imɣiden ɣef tnerni n iwtal-nsen. Ran ad walin acḥal n iwtal ar a d-yeǧ myal awtul illan ɣur-sen. Dɣa netta, imi i issen i tusnakt tikli issal-id amazrar yeṭfen ism-is ar ass-a : amazrar n Fibonacci.
Iɣbula[ẓreg | ẓreg aɣbalu]
- Ḥend Sadi Tusnakt s wurar - Mathématiques récréatives, Asalu & ACB, 1990


text:
Tag: Tala
IneYmisen n tsenselkemt
Mnnaw n isnufelen da ttuskaren g Facebook, ayenna irẓẓemen abrid i yizenen irekkiẓen d izdayen ittumdin. Kigan n imegraḍen g “Afersig.com” ttusigren i ymedyaten n titi g izeṭṭaten
Read More
IneYmisen n tsenselkemt
IssafeY-d Bitdefender adlis-nnes amellal Yef Facebook. Bitdefender tga yuwet teṛmist ismuzzegen g tYellist d imgelwekkaten. Kigan d imegraḍen nsskerten Yef izeṭṭaten imettiten lumen Facebook g tesga n ibexsa
Read More
IneYmisen n tsenselkemt
Amata g titiwat n iwkkiwen d iwekkYwẓanen da d-tkkant ibenkan ittuyaqqanen s uselkim acku Yas ig tqqend yuwen ibenk USB s aselkim da irẓẓem iwaḍu-nnes. Aya n ureẓẓum
Read More
TaYellist
Isseker uYmis n Wall Street Journal yuwen uselaḍ i iysefka nna ukren ikennaden, gren-ten g Internet. Isefka-ya, ttuyakern g imessifḍen n Gawker Media. Asekned-a, ika-yas i yuwen ukennad
Read More


text:
Lexsas n waman, yir iberdan akked tugett n yiḍuman deg iberdan yesserfa imezdaɣ n Taddart tameqrant di tɣiwant n Amizur.
D anect-agi i yissawḍen imezdaɣ-agi ad cektin ɣer wid teɛna temsalt ass n tlata 9 deg waggur n tuber.
Imezdaɣ n taddart-agi, nnan: » ɣas iffeɣ unebdu, mazal aman xusen di taddart-nneɣ ». Am akken daɣen i ttcetkin ɣef yir ḥala n webrid yettawin ɣer taddart. Dɣa wid isexdamen tikeryas, ḍruran s waṭas. Rnu ɣer-s, imezdaɣ-agi wehmen d acu i yeǧǧan imeḍbren ur jmiɛen ara iḍuman imi ayagi iḍur imezdaɣ s yir rriḥa, izan d tizzit akked waṭanen i izemren ad d-nnulfun.
Ouanoughi Cherif


text:
Tasuqilt agi ur temmid ara. Ma ulac aɣilif, mudd afus di tsuqilt n umagrad agi si teglizit.
Isnasen d ismal n Web atraren tikwal rran ad seknen isedlefen n umerkid.mad asken afrari n tiwlafin tidmestin zemrent ad ttusseḍrunt s tallalt n ticṛeṭ img.neɣ s uslugen n agilal iferdisen HTML akked d wayla n :background-image (amucceḍ-tugna) tzemrem daɣen a ttesalim s tufga,neɣ a tesfyutḥem tugniwin seltiyita.imagraden agi sedaw-a ttakken-d yiwet n tmuɣli ideg tzemrem att seddum aya.
Tudliftin 2D
- S tinniɣet s Canvas
- Aferdis HTMLElement Canvas yettakked API iw sinniɣ n tudliftin n 2D s tallalt n JavaScript.
- SVG
- yettaǧakwen a tesqedcem izrugen,iknayen ad kra n tudlifin tanszeggit iw sinneɣ.tiwlafin SVG ur llint ttiwlafin tisirewtan,sfelent a neg tiwlafin astusektan wer abadu.
Tudliftin 3D
- WebGL
- Amnir n wactel ɣer WebGL,tudlift 3D n API i Web.tatiknulujit agi tesfelawen aseqdec OpenGL ES ameslugen deg agbur n Web.
Tavidiyut
- Aseqdec n HTML5 imesli ed tavidiyut
- Aseɣred n tavidyut d/neɣ imesli deg usebtar n Web d anɣad n taɣuri.
- WebRTC
- RTC deg WebRTC anamek-is Real-Time Communications, tatiknulujit ig sfelen astreaming imesli/tavidyut d beṭṭu isefka ger inemyar n iminig (tiyugiwin).


text:
TADIWENNIT (SIWEL) — Yasin At Wdiɛ d yiwen n umedyaz n Teqbaylit, d mmi-s n taddart n saḥel deg At wizgan, yebda yessefraw deg useggas n 1999, i ḥemmel nezzeh leqdic n Muḥya, yerra tajmilt i uselway Ferḥat Mhenni s yiwet n tezlit. D mmi-s n teqbaylit taḥrurt, Yef waya yuklal afus n talellt.
Siwel : Deg tazwara ini-d deg kra n yimeslayen anwa i d Yasin At Wdiɛ ?
Yasin At Wdiɛ : Nekkd d amedyaz aqbayli. D mmi-s n taddart n Saḥel, deg temnaḍt n Buzgan (At Wizgan), agezdu Tizi wezzu, deg tmurt n Yiqbayliyen.
Amek almi i d-tufiḍ iman-ik deg unnar-agi n tmedyezt ?
Aya-gi yell-ad, seg tuber 1999, amek i d-yella ur zriY ara. Tisebbiwin ddeqs i-yellan, yiwet seg-sen-t d icenayen iqbayliyen imeqqranen yecban Dda Sliman Ʃazem, d Dda Crif Xeddam.
Anwaten yimedyazen d yinaẓuren iqbayliyen i tḥemmleḍ nezzeh ?
Deg tmedyezt aṭas i yellan, maca Muḥya yezzuzen-iyi aṭas, ma deg ayen yerzan cna, d mass aselway « Ferḥat Mhenni ».
Terriḍ tajmilt i mass Ferḥat s yiwet n tezlit, amek i d-yella waya ?
WalaY Tamurt n Yiqbayliyen Yures kullec, ala aselway, dYa nniY-as uqbel meqqar ad mteY ad setɛerfeY s wayla-w.
D acu d isenfaren i d-tettheyiḍ sya Yer zdat ?
Akka tura mazal Yer Yur-i azal n 40 n yisefra, ad ten-cegɛeY, Yer YouTube. Γuri daYen 07 n tizlatin, yiwet seg-sent d tin anda rriY tajmilt-nni i mass aselway, u skud dreY mazal lxir Yer zdat.
Dacu i d-awal-ik i yilemẓiyen d tlemẓiyin n teqbaylit ?
Ad-asen iniY ilaq ad myeḥmalen gar-asen, ad ḥemmlen idles-nsen, ad ḥemmlen Tamurt n Yiqbayliyen.
Awal n taggara s wacu ara tekfu tdiwennit
Afud igerzen i wid akk yettnaYen Yef tnekkit di yal timura n umaḍal, ladYa aYref-iw aqbayli i ḥemmleY seg ul zedigen am-aman. Hata kra n ubruy seg yisefra-w, d tarzeft i yimeYriyen d tmeYriyin n siwel:
Ma fehmeY d acu tennam
Zriɛa-nwen ad temYi
Ma lhan waman iy-as dram
Γas tḍul-d gar imYi
Ma d yir akal deg-i iy-as teẓẓam
D acu tenwam ad nini.
Yesteqsa-t Muhubi Akli
SIWEL 022207 May 17 UTC


text:
Ama d Angela Merkel ama d Emamanuel Macron ama d iselwayen n tmura-nniḍen bedden merra akkd Raxoy aselwan n udabu n tmurt n Spenyul.
Iselwayen-a qeblen tiɣrit n ikaṭalanen ass n 01.10.2017 (ass n tefranit) sɣur tamsulta tasepunyulit.
Adabu n Rajoy yugi ula ad yemmeslay akkd uselway n Ikaṭalaniyen Puigdemont.
Am win ara ad yini i weqcic ameẓẓyan: „Ini-iyi-d txedmeḍ tawaɣit i wakken a k- kkseɣ tilelli-inek“.
Acuɣer Icuṭiyen zemren ad vuṭin ma yella ad ffɣen si tmurt n Legliz neɣ ad qqimen deg-s. Annect-a xedment daɣen Ikibakiyen di Kanada. Ma d Ikaṭalanen nnan ala?
Adabu n tmurt n Spenyul yenna d Tamenḍawt n tmurt-is i tugi annect-a.
Ẓert tura d acu i d tlauft-a. Am win ara ad yini i tmeṭṭut-is (neɣ i wegaz-is) yessefk ad teqqimeḍ yid-i alam tenger tmeddurt, am triḍ, ama ur tṛiḍ ara. Annect-a daɣen yeḍra d Ikurdiyen.
Peshmerga (Pecmirga) am yergazen am tlawin nnuɣen mgal awanek ineslem di tmurt n Lɛiraq, wwin-d tilelli akk d talwit i tmuran n Lurup, i Markan akk d tmura-nniḍen. Tura ttwazerrgen! Am waṭas n tikwal deg umezruy-nsen.
Ikurdiyen zzin-asen-d iwaɣzniwen si yal tilist.
D acu kan ur yessefk ara ad yettu yiwen imenɣi yettilin gar Ikurdiyen s yiman-nsen. Annect-a ikref-asen ifadden. War tadukli di tegnit am tin n wassa ur zemmren ara ad ssiwḍen ɣer Uzarug-nsen.
Ula d Ikaṭalanen ɣur-sen aɣbel i d-yekka deg-sen; ur dduklen ara daɣen.
Taluft-a n Ikaṭalanen akk d Ikurdiyen tessken-d yiwet n taluft: Tadsimant (Timanit) drus iwakken ad yedder weɣref d ilelli. Amedya: Adabu asepenyul i yennan ad yekkes tadsimat i Ikaṭaliyen).
Azarug mačči d ayen fessusen ad yaḍ weɣref ɣur-s.
Nekk ul-iw yenna-yi: Ama d Ikaṭalanen, ama d Ikurdiyen zemren ad ssiwḍen ɣer yiswi-nsen assa neɣ azekka.
Am Ikaṭalanen am Ikurdiyen, amur ameqqran deg-sen yumen s yiman-is d iɣerfan illan. Ssɣarayen, xeddmen s tutlayin-nsen…
Sɣur Akli Azwaw


text:
- Bélaid Ait Ali. Quelques rappels historiques
Authors: Amar Nabti, Karima Nabti
Pages: 09 - 16
PubDate: 2017-01-23
- Présentation
Authors: Mohand Akli Salhi
Pages: 05 - 06
Abstract: AgzulBelɛid At Ɛli, deg lekwaɣeḍ ires Izarar Belaid, d amaru s tmaziɣt. Illul deg wass wis 25 deg unbir 1909 di Tubiret; yewweḍ leɛfu Ṛebbi meẓẓi, 41 n yiseggasen di leɛmer-is. Ayen yura d wayen i d-yeǧǧa d iḍrisen ittuneḥsab d takkayt tagejdant deg umezruy n tsekla di tmurt n Leqbayel. Ɣas seg tmawit i d-yerfed kra n tewsatin d kra n yiḍrisen, yules-asen tira, ijeddel-asen udem. Deg wallus-agi i asen-yules, issekcem deg-sen timuɣliwin d tmaynitin, i ten-yerran ttbanen-d d itraren. Tamuɣli n Belɛid At Ɛli ɣer unsay n tsekla d tamuɣli n usendeq, d tamiɣli i ittessun i usetrer deg usnulfu. Belaid At Ali, registered with the civil status under the name Izarar Belaid, is an author of Amazigh expression. He was born on November 25, 1909 in Bouira; He died prematurely at the age of 41 years. His work is an important moment in the history of the Amazigh literature of Kabylia. While resuming genres and texts of traditional orality, Belaid At Ali rewrote them to inject a tendency to literary modernity. The author's position to the literary tradition is critical and promotes new creative attitudes.
PubDate: 2016-12-31
- La pensée philosophique de Belaïd Ait-Ali
Authors: Mogand Akli Haddaddou
Pages: 17 - 22
PubDate: 2016-12-31
- Lecture de la dimension anthropologique de Lwali n udrar
Authors: Karim Salhi
Pages: 23 - 32
PubDate: 2016-12-31
- La question du genre entre le manuscrit de Belaid At-Ali et son édition.
Regard sur trois textes Tafunast igujilen , Lexḍubegga et Sut taddart
Authors: Hakima Bellal
Pages: 35 - 42
PubDate: 2016-12-31
- Pour une lecture dramaturgique du texte Afenǧal n lqahwa de Belaid Ai
Ali
Authors: Ourdia Bourai
Pages: 43 - 50
PubDate: 2016-12-31
- Histoire de la réception des textes de Bélaid Ait Ali
Authors: Saida Mohand Saidi, Nabila Sadi
Pages: 51 - 59
PubDate: 2016-12-31
- Eléments (auto)biographiques dans Les cahiers de Belaid ou la Kabylie
d’antan
Authors: Farida Hacid
Pages: 63 - 76
PubDate: 2016-12-31
- Expression de la subjectivité et digressions dans deux textes de
Belaid Ait-Ali
Authors: Tassadit Bouafia-Yahiaoui
Pages: 77 - 87
Abstract: AgzulAyen i d-ijebbden lwelha-nneɣ deg tmucuha-agi iɣef i d-newwi awal, d asemres n sin n yiferdisen i yuɣen amur ameqqran deg uḍris n Belɛid At-ɛli. Iferdisen-a d timgeyt d unasir; amsawal yettak-d rray-is d tidmi-s d wayen yettwali mi ara d-issawal tamacahut. Ayen i t-id-yesbeginen d asemres n umqim amenzu (nekk) d umatar udmawan (-ɣ). Rnu ɣer-s, amqim (nekkni) d umatar udmawan (n-), i d-yemmalen amsawal d yimeɣri. Amsawal mi ara d-yessawal tamacahut-is, sya ɣer da, ad yeffeɣ i uḍris-is, ad d-iger rray-is d wayen yettxemim ɣef yiwudam, neɣ d asegzi ara d-yessegzi kra n temsalt i t-iceɣben. Maca, uqbel ad yeffeɣ seg usiwel n tmacahut yettɛeggin-d i yimeɣri, daɣen mi ara d-yuɣal yeqqar-it-id. Amsawal, yeggar-d imeɣri di tamacahut amzun akken ɣer tama-s i yella. Asemres n yiferdisen-a, iɛemmed-iten, isemras-iten s lebɣi-s : iwakken ad yessefhem, ad d-yini ayen yettwali deg waṭas n temsal n ddunit, ladɣa di tmetti taqbaylit. This work is focused on research of some elements of the Belaid Ait-Ali narrative strategy in the two contes: Aubépin "tamacahut n bu yedmimen" and the Ogre "tamacahut n uwaɣzniw". This is to detect two linguistic and literary elements having truffled these writings, namely: the subjectivity and the digression. Both studied are invaded by digression and subjectivity, and this tendency manifests itself in most of his texts. To explain a fact, an event, a reality, or just tell a story and also to involve the reader in the story, he does not hesitate to appeal to the digression and subjectivity. She is conscious, assumed by the narrator. He uses digression advantage to take time to reflect, and to reflect its reader. The digression length is justified: it is to penetrate the hidden arcana of the Kabyle society.
PubDate: 2016-12-31
- Eléments pour une lecture narratologique de Lwali n udrar de Belaid
Ait-Ali
Authors: Rachida Fitas, Kahina Flici
Pages: 89 - 94
PubDate: 2016-12-31
- La fonction poétique de la ponctuation dans Jeddi et Lwali n udrar de
Belaïd Ait-Ali
Authors: Amar Ameziane
Pages: 97 - 114
PubDate: 2016-12-31
- Éléments de la poétique de la rupture dans la poésie
de Belaid Aït-Ali
Authors: Abdelhak Lahlou
Pages: 115 - 128
PubDate: 2016-12-31
- Les chaînes référentielles du personnage principal dans
Lwali n udrar
Authors: Ramdane Boukherrouf
Pages: 129 - 135
PubDate: 2016-12-31
- Les expressions idiomatiques kabyles vues par Belaïd Aït-Ali
Authors: Mustapha El Adak
Pages: 139 - 147
Abstract: AgzulBelaɛid At-Ɛli seg yimezwura i yerran ddehn-nsen ɣer tenfaliyin. Deg yiwet n tezrawt, d tidet d tamezyant maca d talqayant, isken-d azal n tenfaliyin-agi. Yesbedd tazrawt-is ɣef tarrayt n ukenni (deg uzraw n tizumla) gar teqbaylit d tefransist di tenfaliyin yerzan tafekka n umadan (ul, tasa). Nekni ad nezrew tarrayt-agi takennayt yessexdem umaru-agi. Belaïd Aït-Ali is among the first to be interested in Kabyle idiomatic expressions in a study of modest appearance but rich in substance. It is a comparative approach to the idiomatic (symbolic) jobs of two essential terms referring to the parts of the body: ul "heart" and tasa "liver". We will study the originality of the contrastive approach to expressions relating to the human body.
PubDate: 2016-12-31
- Quelques particularités linguistiques dans l’œuvre de
Belaid At Ali
Authors: Allaoua Rabehi
Pages: 149 - 161
Abstract: Agzul
Deg tezrawt-agi, ad ɛerdeɣ ad selḍeɣ kra tulimisin n tutlayt yessexdem Belaid At-Ɛli deg uḍris-is Lwali n udrar. Mebla ma muqqleɣ ɣer udem aseklan d wudem uɣnib, ad ɛerdeɣ ad d-sekneɣ lewṣayef n tutlayt n umaru-agi.
I propose to examine in this text some particularities of a linguistic nature, noted here and there in the work of Belaid, in Lwali n udrar in particular. Beyond the literary and / or stylistic considerations, I will content myself with describing certain linguistic facts.
PubDate: 2016-12-31
- No title
Authors: Noura Tigziri
Pages: 163 - 172
PubDate: 2016-12-31
- Du texte aux données analysables. Lwali n udrar comme corpus
Authors: Pognan Patrice, Mohand Akli Salhi
Pages: 173 - 185
Abstract: AgzulDeg tezrawt-agi, nra ad d-nesken amek i yelha uḍris n Lwali n udrar d aɣbalu i uslaḍ ama di teskla ama di tesnelsit. Neṭṭef ungal-agi d ammud, deg-s ad d-nekkes iferdisen, ama n umawal, ama d tefyar, ama d tikkisin, ad tent-id-nsewjed i usezrew. Starting from the text as it is edited, as a novel, we wish in this paper to take the text of Lwali n udrar as a linguistic and literary material to transform it into lexical, sentences and sequential data that can be analyzed in literature and in linguistics.
PubDate: 2016-12-31
- No title
Authors: Arezki Aoudia
Pages: 189 - 195
Abstract: AgzulDeg uḍris-agi nga tasleḍt takennayt gar kra n wawalen amek i ten-senḍaqen deg tmeslayṭ n At Ɛidel deg Bgayet akk amek i ten-sendaqen deg tmeslayin n Ǧerǧer. Ayagi iwakken ad d-nbeggen turda belli tameslayt n At Ɛidel teḥrez aẓar amezwaru n waṭas n wawalen. In this text, we have shown how the AitAidel spoken language is conservative of the original structure of root through four linguistic facts responsible for the transformations of the structure of the root: the assimilation of the radicals, the phonetic change of A radical, shrinking of the root by vocalizing a radical and shrinking the root by falling a radical. We have relied on many examples that have worked this hypothesis that the AitAidel's spoken language is conservative. Compared with the dialects of the Kabylie of Djurdjura, the latter keeps the initial structure of the root synchronously.
PubDate: 2016-12-31
- No title
Authors: Kamal Akli
Pages: 197 - 210
PubDate: 2016-12-31


text:
22 août 2015
Ablug n teqbaylit
Azul fell-awen ay imeɣṛiyen !
Wagi d ablug n yeḍṛisen s teqbaylit akked tenglizit. Iḍṛisen s tenglizit seg usmel n elllo.org i-d-yettwassuqlen ar teqbaylit. Iswi n waya d almad n snat n tutlayin, tin n wul akked tin n umaḍal ! Di tama nniḍen, s usuqel n tutlayin tijenṭaḍin ar tutlayt taqbaylit ar ad tuɣal d tameṛkantit u ad tufrar ger tutlayin yesɛan azal di tsertit tasnilsit tagraɣlant ! Awi yufan dɣa ad yili usuqel deg aṭas n yeḥricen am tsekla, tadamsa, tussniwin, ssinima, … Simal ad yili usuqel, simal ad tennerni tutlayt ! Acku ma yilin wawalen i yal taɣawsa, yezmer wemdan aten-yesseqdec di tudert n yallas ! Asmi ar ad xaṣṣen wawalen n tutlayt ad temmuɣben war ccek, u att-eǧǧen imawlan-is tagara !
Ad ilin iḍṛiṣen nniḍen n tfelseft seg ismel afṛansis Web-philo , inzan akked tira-w ed isefra-w s teqbaylit …
Awras


text:
>>
>>
Allah 3awena7 n 7tajatn Nek oula kiyyi Awna 7ka yougern ghar simik arikati I7ou rifham yani it7ayd el 3akl isichaterni Rasul ifham 7el7adit rikad oula riki Idamou7 ar elbiban afelas erkhoun
ayay yay aya yay adunit Ouroufi7 atini7 Elbaz aig el baz aguisn itili ulnssi Ima ajda3 imout touzomin niyid Wanoufa tassila teder assn gougharassi
ayay yay aya yay adunit Ouroufi atini7 Miyt tella tayri ghar 7oulgmadi Andad assin alun artisel3ab aya Nzra nekine aidhachren asiyad Ikchem deba taganine doughoulid Ama askour ifham koulou el 7rougui Ratn sul siwid selbaroud Ay ay a zman nzra guik manour tamen Ay ay a zman nzra guik manour tana Nkssa uli ghoudrar mich ouras nghzana
abdeldecasa
- Nombre de messages : 364
Date d'inscription : 17/10/2007
-


text:
Tmaziɣt n ayt Buzeggu
Iẓewran n tqebbař n ayt buzeggu qqnen ɣar weẓwar n izennaten. Aṭṭas zzaysen twaɛarben, war qqimen marra ssawařen Tmaziɣt nsen, ssiwḍen ten imezzan* (řbarani) ad ttun tutlayt tayemmat. Maca qqimen ɛad iwdan imeqqranen ssawařen iřes n tmaziɣt, xmi i ɣa raḥen, Tmaziɣt ad traḥ! war iǧi amecnaw mamec ntaff ass a di tmurt n Arif n nnej. Xseɣ ad iniɣ aqa tarwa n Arif marra –ameẓyan d umeqqran, awtem, tawtemt- sswařen Tmaziɣt nsen. Sennej i manaya, řebda tammurt n řewḍa itawḍ it bujeyyar qbeř i tmurt n wedrar.
Zi tqebbař i d innḍen i ayt Buzeggu, ntaff: Angad, ayt Bouḥemdun, ayt Hamlil, ayt Meṭher, Meccaya, ayt Yaɛla, Zekkara, ayt issnasen (ayt xalid, ayt Menguc, ayt Urimec). S wenneḍ i d ggint tqebbař itwaɛerben (arabisering) x tqebbař timaziɣin, i yejjin aydud di tmennaṭ a ař ami war iqqim imneɛ acbar, izzenz amezruy! Isɣa zzayes tutlayt n midden. S manaya xseɣ ad ssecneɣ drus-drus zi tutlayt nsen, d tamyart* nsen. Zi min ufiɣ deg ijj n tesɣunt (Revue) qqaren as “Revue Africaine, (nr.91: 1947), ad idareɣ min yura Ch. Pellat s tlatinect. Tira n tesɣunt mani ufiɣ awařen x Tmaziɣt n Ayt Buzeggu daysent tamara s minzi d tiqdimin aṭṭas. Ḥuma ad tiři tɣuri (n imaynuten) tefsus x yiřes, WAR tariɣ ca s teslugent (standardisation) i zi ntari Tmaziɣt s Tlatinect.
Řexxu ad kenniw jjeɣ ad tessijjem x Tmaziɣt n Ayt Buzeggu.
1. Ssuq
“Ssuq iɛmmer ɣer neɣ ass l-lexmis deg ayt bu-zeggu; ittadef ɣer-naɣ imendi d yirden d ddra, t-tazart d baṭaṭa d lebhayem d ifunasen d ssukker d watay d lgaz d ccmeɛ, t-tmellalin d iyaẓiḍen t-tɣallin d iserdan t-tserdin d izeɛwajen n tserdin d ijedɛan n tɣallin. Iḍu ssuq –llahu malik elḥemd- kull ci yuseɛ, ttasen midden zi Leɛyun, ttasen zi tewrirt, ttasen zi mestimer, zeg ayt iɛala, ad adfen ɣer ssuq s lebhayem nsen d imendi nsen. Tella d-is ict n rreḥbet n ifunasen, ict n lebhayem, ict n iyaziḍen, ict n imendi, ict n lkettan, ict n it bab n ssukkar, ict n lxudret, ict n it bab n tɛeṭrit. Tudef tɛeṭrit ɣer ssuq, tuseɛ. Llan znuzen skinjbir, tifelfelt taberkant, l-kemmun, l-ḥenni, tazult, lmerjan, ayn mma terzud ɣer tɛeṭrit, ttufi-t di ssuq. I mc ɣra kemmlen ssuq, iǧen isɣu, iǧen izzenz, iffeɣ zi ssuq”.
2. Taslit
Nexs ad nruḥ ad nexḍeb tameṭṭut. Nessifed ict n tmeṭṭut t-tawessart, s leɛqel nnes, tessen ag xeṭben, truḥ ɣer babas n teslit, innas: Merḥba zzi-wen, “bessaḥ ma illa ad teqblem accreḍ inu”, tenna as: “neqbel eccerḍ ennek”. Tameṭṭut temmewc, ad nruḥ necni d jjmaɛet ad negg taɛmamt: tmanyin duru, takebbit n dhen, takebbit enniḍen n zzit, ɛecra n leqwaleb n ssukker, xemsa n iqerqasen n watay, xemsa n ṭṭeẓẓinat n ccmeɛ, saku n imendi, xemsteɛcer n qurdiya? n yirden, xemsteɛcer n qurdiya n waren, jar waren n yirden d waren n temẓin, tlata n lebhayem ak-d lemcixit? Tlata ak-d ddfeɛ. nruḥ ad nemmunsu ɣer bab n tmeṭṭut, uca nmun ɣer bab n teslit. Nexs ad negg islan, nexs ad negg mulay, ad negg luzir, ad negg xemsa n islan, i mc ɣra iqqen l-ḥenni i mulay, ad iruḥ ɣer lḥujbet ad idebber ak-d teslit nnes. Nexs ad negg urar ad nessaruggeḥ taslit, a (d) nruḥ a(d) nessufeɣ taslit a(d) tt nesniy d enni taymart?, a(d) tt isniy umas, i mc tt ɣra isniy umas, a(d) ttas ijj n tmeṭṭut, a t-tisi ɣanim, xef ixef n teslit, a d asen it bab n l-barud ad rezmen ɣanim xef teslit, a tt awin ɣer lḥujbet, a tt ssunḍen sebɛa n l-xeṭrat, a d-yas luzir n ugellid ad isḍer taslit a tt issidef i lḥujbet nnes…..]
*foreigners
* habit


text:
Ugar n 3 iseggassen ayagi d Imẓaviyen ddren di demaṛ d lḥif. Ussan agi izrin sserYen-ten d imudduren. Wanag mi tekker akken gar asen ilindi d seldilindi nutni d Waâraven icâibiyen ur ten tezgil yiwet: tiyita, rregma, assusef, lḥevs tamḥeqranit, yir awal, acennef, iẓri fell-asen s nqar n tiṭ. Xarttum d rruḥ kan isen jjan ittali ittṣubu. Wisen i wacu-t di tudart am ta? Maca tura am akka imi Aâraven ddan yidsen ijjadarmiyen d isardasen nsen. Yak nutni sâan tamurt wanag Imẓaviyen msakit teḍra yasen am nekni da. Tawenza nsen d tin nneY yiwet.
Kamaleddin Faxar, yiwen waggag nsen issekn-d aṭas n tikkal i umaḍal lḥif i deg ddren Imẓaviyen am netta. U myal tikkelt issaram ad ttili tugdut d teYdemt di Llezzayer d tirni akken ahat ad ten id-ḥaz nutni s Imẓaviyen. Ismektay iy-id s tmuYliwin d wawalen n Igawawen deg iseggassen n 80 d 90. Maca ma illa vYan ad lemden Yemẓaviyen kra seg umezruy Igawawen ilaq ad ḥsun d akken amennuY Yef Llezzayer d tirni d aḍegger n wakud. Maca icebba yi-d rebbi mazal amecwar nsen ad yiΓzif ad yihriw Akken ad akin d nda mi tekkat. Ayen nevYu nenni asent assa i Yemẓviyen ur as d-ttaken ara tameẓẓuYt acku mazal Yilen iman nsen d Izzayriyen am wiyiḍ.
Tura tella yiwet n temsalt issemgarden imennuYen nneY nekni d Imẓaviyen: ddin. Imẓaviyen ttewten Yef tneslemt maca Aqvayli iYunfa-tt. S tneslemt qqarYen Izzayriyen ugar nneY. Ahat d aya is iYilen zemren ad msefhamen imi di ddin nsen d …atmaten illan. Ad uYalen ad akin.
Ar tama Imẓaviyen llan Ittargiyen. Nutni daYen ttemâuâuden kan am yizan di lkas. Niqal ḥellan-d tamurt nsen n Uzawad. Tekka kan kra Ylin fell-asen Iṛumyen mmeḥqen-ten. Sseba tella: dduklen d Inselmen n AQMI. Nutni daYen d ddin isen tt yundin. D tineslemt daYen i ten iṭfen am umargu di texfett.
Dighen netta assa atenin ddaw uḍar n tarwa n Mali d Llezzayer s ufus n Fafa ucaylellah! Akken qqarent temYarin! Tawenza nsen am tin nneY d tin n Imẓaviyen.
Ma d Icawiyen d Icenwiyen ur asen nesli ara aṭas ayagi. Wisen ddren neY ddan di lḥemla. Maca tawenza nsen nutni daYen d yir tawenza. Am tin nneY. Am tin Itargiyen. Am tin n Imẓaviyen. Yir tawenza tenteḍ AmaziY anda ivYu illa, akken ivYu innuY d icenga-s.
Wisen ayen? Ur nezmir ara i yiman nneY? Nettagad dYa nerked? Newwi daâwessu? NeY ahat ur nefṛiz ara ar assa akken i wata acengu nneY n tidett. Win akken iY yurzen deg iqerray. Win akken iY ijjan neqqim d ineggura.
TuYal amzun d timseaâreqt: dacut dacu-t?


text:
TUSNAKT S WURAR
SYur H.SADI
Anwa i d H.Sadi, ameskar n "TUSNAKT S WURAR" i d-suffYent Tezrigin ASALU deg 1990 ?
Tura ma ur cciḍeY ara ahat nnig 40 iseggasen fell-as, maca ur as-ten-tettakeḍ ara ! Docteur deg Tusnakt, d aselmad deg tesdawit n Tizi-Wezzu send ad yunag Yer Fransa deg-useggas 1982 (?) Tura atan aḍar dihin aḍar da, "am-wefrux ifirelles", akken i t-id-yeğğa win. Hend di tsuta-ines, seg-imezwura deg-imeYnasen n temsalt n TmaziYt:ur ead zemmen fell-as 16 ( isegg°asen 66 d asawen) "asmi yebda tikli", imir-en d anelmad di lycée Aemiruc.
Aterras-a ihi si zik d bab n tmussni. Nezmer ad d-nini kra n wacu i d-yeffYen deg-yidles-nneY, Hend yetekki deg-s ama d tira, ama d la recherche, ama d l'action politique. Kra n wid i t-yessnen d inigan, zermreY ad d-iniY, Hend werğin yegga allaY-is ad iseddeḍ! Ma d ass-a ata yella wayen yugaren aya.
ImeYriyen-nneY ssnen d acu i d azru n rrxam. S TmaceY, qqaren-as timecci (+[C ). Llan wid i t-ireqqmen suffuYen-ed tisreYtiwin n rrxam, wi qqaren-asen isreqqaten. Hend d yiwen deg-sen, d acu kan netta macci d azru n rrxam id tafellaht-is: tafellaht-is d tusnakt. D nettat i wumi yeswakker. Yesraqet tusnakt, yernu s tmaziYt, yernu s wurar!
Yekkat armi i t-id-yewwi seg Teglest armi d ussan-a i Y-ibubben, ilul-ed wedlis deg-s 107 n yegna. Yal agnu, d tamsirt n tusnakt n tidett, maca daYen deg-s alaYmu n tmezzla . Yal asebtar d alaYmu n tmeslayt daYen.
Adlis-a yelha i win yettnadin tusnakt, i win yettnadin tamezzla, i win yettnadin tameslayt-nneY ama yeqqar-itt, ama yesYar-itt.
Ad tafem deg-s MQIDEC, U-XELDUN, GEHHA, DOPPLER, GAUSS atg...la ttemeabbaren. Yal wa deg-sen yewwi-d amur-is di tmussni, di tmezzla.
Adlis-a daYen d tamsirt n umezruy. La Y-ed yeqqar Hend, Leonardo de PISA (FIBONACCI) yusa-d Yer Bgayet, iqeggel
aṭas di tmurt-nneY, macci i wakken ad iẓur GURAYA: yusa-d Yer Bgayet i wakken ad yelmed tusnakt, yernu netta macci s wurar, aya di lqern XII. Di lawan-nni, Bgayet d tamdint n tmussni, d tmadint n tieubbja, d lemqam n tusnakt. Macci am ass-a asurif Yer zdat, sin Yer deffir. Tamurt-nneY meskint, teḍra yid-neY am tuY-amlal timendeffirt i nteddu !
Igna yellan deg wedlis, Hend SADI yebḍa-ten Yef 6 yixfawen: Taneẓẓult, imdanen, tigda, tijelbiwin, taneggizt, iwarziwen, tiseqqar Ama deg tmesdlayt, ama deg tifratin.
Ih, amek ihi, awalen-a yak macci d tanglizit ! D awalen n tmselayt-nneY deg tusnakt ! Anamek-nnsen ad t-tafem di taggara n wedlis, bab-is isedda-d amawal n tusnakt sin-meslay: TamaziYt-Tafransist, Tafransist-TamaziYt. Attan Tefransist-a , ar-iḍ-a tezga deg-ijuffar-nneY, d acu kan d nekkni i t-yeḥ̣wağen, aql-aY la nesseqdac deg-s, s taḍsa neY s tmara.
Γas i-lmend n umawal-a i iman-is, adlis yuklal azal-is. Γiwlet a-t-id- tessisem ma ur ifukk ara.
Idlisen tura lan wid i ten-id yesuffuYen, ilaq daYen wid ar-a ten-yettaYen, ma ulac ur d-teffYen ara !
sYur Amar MEZDAD
Tukkist :
ḥuḥu d ḥriris
ḥuḥu d ḥriris d atmaten, ssawalen anagar tideât. Maca, tella yiwet n tsurift d tamectuḥt, yella yiwen wass i-deg ur ssawalen ara tideât : d ass n umulli-nnsen. Ass-nni, yal yiwen deg-sen yesxerwiḍ akken i s-yehwa. Ihi ass aneggaru n tefsut, aciban yesteqsa-ten.
Yenna-yasen :
- A tarwa, melmi akken i d ass umulli-nnwen ?
ḥuḥu yenna-yas :
- Nek, ass umulli-inu, d iḍelli.
Ma d ḥriris, yenna-yas :
- Ass umulli-inu d azekka.
Armi d azekka-nni tamYart n uciban tuYal Yer warrac-nni, testeqsa-ten :
- A tarwa, melmi akken i d ass umulli-nnwen?
ḥuḥu yenna-yas diYen :
- Nek, ass umulli-inu, d iḍelli.
Ma d ḥriris yenna-yas diYen :
- Ass umulli-inu d azekka."
Afet-ed melmi lulen ḥ̣uḥ̣u d ḥ̣riris.
ḥend SADI
Tusnakt s wurar
ASALU 1991
yettwaks-ed seg wesmel:[ندعوك للتسجيل في المنتدى أو التعريف بنفسك لمعاينة هذا الرابط]
ieebba-t-id ar wesmel: Amnay


text:
Tasuqilt agi ur temmid ara. Ma ulac aɣilif, mudd afus di tsuqilt n umagrad agi si teglizit.
eXtensible Markup Language (XML) tutlayt n ṭarkkizt tamsihert yesbadu sɣuṛ W3C.agzum IT (isalen tatiknulujit) aṭas n tutlayin i ṛeṣṣan ɣef XML yellan d tutlayt n waglam n isefka..
Tiṛkkizin XML ttemcabint ɣer tiṛkkizin HTML,maca XML d imleɣwi s waṭas acku i ttaǧǧa aqedac ad yesbadu tiṛkkizin innes.s wayagi,XML i teddu am tadfermeslayt,belli ed tutlayt yettwasqedcen iw sbadu n tutlayin nniḍen,am RSS.ernu,HTML tutlayt n tanekda,mad XML tutlayt n waglam isefka,anamek n waya d akken XML yeldi i deqs n isnasen ig hrawen s waṭas ɣef web kkan,amedya,tinfawin n web zemrent ad sqedcent XML iw beddel n asuter ed tiriritin.


text:
Tazemmurt tussa-d s deffir n tneqlett di lmunfiɛa . D tejra seg tmezwura i yellan ttiqdimin si Tmazɣa. Ddeqs i d-ittefɣen seg win i wumi sawalen aẓebbuj, aḥeccad neɣ alliw. Tazemmurt tettagad abeḥri n yillel (lebḥar) ak d d ugris n tṣebḥit. Ihi, ur ittili ara amma ɣef cceṭ n yillel amma af tɣaltin iɛlayanin sennig n 900 lmitrat. Ittwanneḍ xilla deg tamaṭ n Iqvayliyen ufella. Maca diɣen deg: Awris, lqarub n Tlesan, Mɛasker, Iɣil Izzan, Sidi Belɛabbas, Awersennis.
Tiẓẓawin* imbuzaɛen u uɣalent-d s tlisa-nsen ɣef kra n teqwirin u diɣen gmant s lqewwa seg teqwirin timeqranin. Am tmeɣrust, tazemmurt ur tuḥwaǧ ara ad ibedd ɣer-s ufellaḥ dima.
Amedya: tbeqqu nnqec, tayerza neɣ ameggel. ak d uẓebber (tailler)i lawan n tfellaḥt.
Leṣnaf n uzemmur i yettwasnen akk, illa : aṣerraǧ, acamlal, afrnay, ilimli, atteffaḥ. Tizemrin leqqin-tent-id medden di tazwara n tegrest mara yili lḥebb-nsent yuɣal d aberkan ma d afrnay, d azeggaɣ ma d acamlal. Taggi d lxedma ɣur deg tella lqewwa n laɛtab; ɣef ayagi i suturen medden tiwizi akken ad gen afus s lketra. Sawalen i tlawin ak d yergazen. llan igad ttxellisen s wass, maṛca tiwizi yagi tgentt baṭṭel. Ttemyaken afus s nnuba i wid yeḥwaǧen aɛiwen unejmuɛ n rreẓq-nsen.
Alwuy agi n uzemmur tgen-t-id s ufus, d acraw i cerrwen lḥebb mara d-sseknun taṣeṭṭa
iɛebban d iɛeqqayen. Dawa nni, tessun lbican akken ad sen-yishil i unejmuɛ ar tagara n wass. Ma ttiṣeḍwa anda ur ṣṣawaḍen ara, aɛlayit, zeggwin-tent-id s umxtaf neɣ s wenzel. Maɛna, azway agi i ttḍurru ixfwen n llqim n tṣeḍwa iw useggas i d-itteddun, yakk.
Amawal
Tiẓẓawin: plantations
Les expressions :
*Exdem tazemmurt ad tseqqi terbut.
*Aɣ-it xas d amɣar, isɛa azemmur deg uzaɣar.
*(traduit du français d’après l’encyclopédie berbère. série VI. Arzuges /Antilope. page 858).


text:
Par DDK | 19 Juin 2017 | 571 lecture(s)
Ṭaher Ǧaɛut
Bu tidet qerriḥen
Ass n 26 seg waggur n Maggu 1993, Tahar Ǧaɛut iṛuḥ d asfel. S snat n terṣasin deg uqerru i t-wwten wid ur nezmir i tissas d tektiwin n uneɣmas n tlelli. Issufeɣ tarwiḥt ass n 2 yunyu 1993 di sbitar n Baïnem. Tahar Ǧaɛut d aneɣmas, d amedyaz, d amyaru. Ilul ass n 11 yennayer 1954 di taddart n Wulxu deg uẓeffun. Xas ittwassen s tidett qerriḥen i d-yettaru deg yiɣmisen, maca aṭas n yidlisen i d-yessufeɣ: tamedyazt am L’Arche à vau-l’eau di 1978, tullisin am Les Rets de l'oiseleur di 1984, ungalen am Les Chercheurs d'os di 1984, timlilit d Dda Lmulud di 1987, atg. Di tudert-is n yal ass, am akken i t-id-teglem yelli-s, yella d argaz lɛali, ur iqebbel ara lbaṭel d miḥyef. Ass-a zrin 24 n yiseggasen segmi i aɣ-yeǧǧa win iḥerzen tabɣest n tɣamsa. D netta i d-yeǧǧan awal belli tasusmi am lmut, win yeddren ur ilaq ara ad issusem sdat lbaṭel yettwali. Ass-a yeqqim deg wul n kra win iffuden tudert n tlelli, tudert n tugdut. Ǧaɛut yuɣal d azamul n wid iteddun ɣer sdat di tmurt n lezzayer. Acku imla abrid i ugdud-is, yeqqim-asen-d di cfawat-nsen am bu tissas-nni n tmacahut, neɣ agellid n umezruy. Sgunfu di talwit ay amussnaw ilelli.
Labraoui Sekkoura


text:
Takatalant
Takatalant di Katalunya.
Aseqdec n Tkatalant yeẓẓa iẓuran-is yerna simma simma la ttnernin di Katalunya. Di tallit-nni ideg Franco yeṭṭef Spanyul yegdel-itt, maca xas akken, tedder deg yilsawen n Ikatalanen . Di tmendawt(Constitution) taspenyult n 1978, Tameslayt-a tuɣal d tunṣibt di Katalunya d Tegzirin Baléares daɣen di temnaḍt n Valansya, dinna ssawalen-as “Tavanlansyant”. Tasekla s Tkatalant teğuğğeg, ayen din n yedlisen i d-yettrusun di tsedlisin, ula deg isupermarciyen znuzun-ten. Deg iberdan ukeṛṛus ipanuten ttwarun yakk s Tkatalant, ttwarun ula s Tkastilant (Taspenyult) maca seddaw n Tkatalant. Tisdawiyin smenyafent taɣuri (leqraya) s Tkatalant, tuget n tezrawin tgen-tent yinelmaden s tmeslayt-a, ula deg isura n sinima isutitrajen tgen-ten s Tkatalant.
Tilibizyuwat d yilɣagduden-nniḍen ttmeslayen s Tkatalant, seg imeẓyanen alamma d imɣaren zemren yakk yikatalanen ad slen, ad walin neɣ ad ɣren ayen i sen-yehwan s Tkatalant.


text:
Win igren tamawt ar tYamsa tazzayrit d imagraden d-ssufuY ak diYen d wamek i tettedu ad irwu taḍsa. S umata, ama d tin n taâravt ama d tin n tefransist, yiwen nsent. Deg yiwen ufus ak i tettent. Seg yiwen uqedduḥ id-sekfent.
Zik taYamsa tafransist, ass mi d tidett llan iYmissen d ilelliyen, di tallit nnni n Ssaâid Meqbel, Ṭahar Jjaut, d wiyaḍ ak nYan neY ittwaderfen, tella d tiYmert d-iṭṭfen amkan is di tmetti. Tedda Yef tsartit d iterrasen ines, tedda Yef irevraven d iserdasen ineqqen deg ugdud. Tedda Yef wid ittakren ayla azayez. Ur tejji yiwen! DiYen netta txelleṣ itt Ylayet, tecca tt merriYet.
Ugur ameqran d-illan deg uvrid unarni n teYmist n Llezzayer, am tin ak n tmura umaḍal wis qrad, d imâelmen ines. Myal aYmis s vav-is. Myal vav n uYmis Yures tamuYli d nfaâ i Yef ittḥarav. Ulamek, ar Yures netta, ara yanef i ineYmasen ad uqmen amahil nsen akken iwata. IYil aYmis d sâaya d lḥajja, d taYawsa am tid nniḍen. Ittwali kan amek ara d-issekcem yis lillu. Ittu dacu i d iswi n teYmist amezwaru. Dacu i d tamlilt ines d umkan ines di tmetti, deg annar asertan. Ittu dacu i Yef tved, i Yef tella, i Yef d-nnulfa.
Ṭaqa deg wid ikesven iYmisen d wid akkenni issedawen adavu d tmurt. DYa dinna ak i tewḥel taluft. Dinna i temcumbak twaYit n umkan n teYmist di tsartit d win i tt ikesven.
Ugur nniḍen d-izgan i teYmist akken ad tennarni am tid n tmura irevḥen d ineYmasen s timad nsen akya. Ur as ssinen ara tikli i ṣṣenâa yagi. Win ittmahilen di teYmist macci am win ittmahilen di tessirt uzemmur. Uhu. AneYmas Yures tamasit tanmettit ur ssinen wid n Llezzayer. D aya i Yef ur ttnadinn ara ad skeflen tid ifren, ur teddun ara Yef tedyanin d-iḍarun ttâeddint amzun acemma ur d-illi. Ur d qqaren ur d sseqcaren. Wanag tura akken ad ddegren di medden ar uskasi d usqardec fiḥel ak win issarmen.
Tufa Aqvayli di lYerḍ. Tezga tekkat deg-s akken ad tḥaz ad teYḍel. D netta kan i tesâa d acYel. TaYamsa taâravt tvan. Tvan tmuYli-s, ivan uvrid-is u nuḥtam tiyitwin d usfuti ines. Maca d tin n tefransist iyi ijjan qquṭraY kan qqimaY. Acku d Iqvayliyen ak i tt iseddawen. NeY xarttum ṭaqa seg sen.
Maca tin isneYnayen ugar nsent ak d taluft n uznaz n tYamsa. Di Tizi Wezzu i tettnuzu aṭas. Ula d tin n taâravt. Ilha uâekkaz isen nefka, is inna umedyaz. Ur as ufiY tifrat i tagi. Ayen ittaYen Iqvayliyen taYamsa iten isrusuyen d tirect di myal asevtar, di myal awal tettaru? Ḥsan belli akka i tt ssidiren? Ḥsan d akken akka is ttaṭafen afus?